text:
Amawulire
Uganda esomose omuyaga ogw’okusattu ogwa COVID-19
Ivan Ssenabulya
February 15th, 2022
Bya Ndhaye Moses
Minisitule yebyobulamu erangiridde nti Uganda esomose omuyaga gwa ssenyiga omukambwe ogwokusatu, oluvanyuma lwemiwendo gyabalwadde abapya okukira ddala.
Kino kirangiriddwa minisita webyobulamu Dr Ruth Jane Aceng ngagambye nti basigazza disitulikiti 4 zokka, wakyafunika abalwadde okuli Kampala, Kabalore, Mpingi ne Wakiso.
Abalwala bali ku 1% ngabantu 10 ku 20 bebafunika nga balwadde mu buli kukebera kwebakola okwa buli lunnaku.
Dr Aceng made ayogedde bino bwabadde akwasibwa cylinder zomukka gwa oxygyen 1000, enkata ebakubiddwako egwanga lya Denmark okuyita mu kitongole kya World Health Organization, ngebalirirwamu emitwalo gya $ 23.
Wabula minisita asabye abantu okusigala nga bekuuma nokwewala obulwadde, nga bagoberera amateeka gebebyobulamu.


c: text/html

text:
Ssaabasajja Kabaka Ronald Muwenda Mutebi II asiimye nakiriza kampuni ya Mahathi Infra Uganda Ltd ebbule elinnya lye mu kimu kubyombo ebigenda okutambuza amafuta okuva e Mombasa okugaleeta kuno nga kituumiddwa MV KABAKA MUTEBI II.
Bino byogeddwa Katikkiro Charles Peter Mayiga bwabadde alambuzibwa ddipo y’amafuta eri mukuzimbibwa ku kyalo Bugiri Bukasa okumpi ne Nyanja Nnalubaale nga pulojekiti eno esuubira okuwementa obukadde bwa doola z’Amerika obusukka mu 300.
Katikkiro asinzidde eno nasaba ba musiga nsimbi bonna okukuuma obutonde bw’ensi nga bakola emirimu gyabwe wano mu Uganda era nabasaba n’okusosowaza abantu b’ekitundu nga bagaba emirimu.
Ssentebe wa Board era akulembeddemu omulimu gw’okulambuza Katikkiro, Captain Mike Mukula, atabukidde abakungu ba Gavumenti abasaba enguzi bamusiga nsimbi nti bano babalemesezza enkulaakulana mu ggwanga naasaba President Museveni okubakwatako n’omukono ogwekyuuma.
Share.

robotstxt: allowed

filter: keep


text:
YUNIVAASITE YA NDEJJE EJAGUZZA EMYAKA ASATU NGA EBANGULA ABAYIZI
Abaddukanya Ssettendekero wa Ndeje basabye gavumenti okulaba nga etuukiriza ekisuubizo ky’okukola oluguudo olutuuka ku ssettendekero ono. Bino babyogeredde ku mukolo gw’okujaguza emyaka 30 nga ssettendekero wa Ndejje abangula abaana b’eggwanga
Ssettendekero wa Ndejje essira asinga kulissa ku masomo ga ssaayansi n’obuyiiya kino nga abaddukanya ssettendekero ono bagamba nti bakikola okulaba nga abayizi tebayigga mirimu nga bamalirizza emisomo okujjako okwetandikirawo egyabwe
Kyansala wa ssettendekero ono Bishop Hnnington Mutebi asinzidde ku mukolo gw’okujaguza emyaka 30 nga ali mu nsiike alaze nga bwebagenda okwongera amaanyi ku byenfuna okusobola okutambula n’omulembe
Ono era asinzidde wano najjukiza pulezidenti ku kisuubizo kyeyakola eky’okukola oluguudo olutuuka ku ssettendekero
Ssaabaminisita wa Uganda Robinah Nabbanja yaabadde omugenyi omukulu nga ono akiikiriddwa minisita omubeezi owa kampala Kabuye Kyofatogabye.
Ono mu bubaka bwe ayongedde okuwa abayizi ba ssaayansi essuubi nti omusaala gwabwe gwakwongezebwa gwebafuna nga bali ku mirimu.
Ssaabaminisita Nabbanja awaddeyo obukadde 10 okuyambako mu kuzimba ekitongole ekibangula abasawo
Amyuka chancellor wa ssentendekero ono prof.eliab.lugujjo ayogedde ku ngeri gyebasobodde okutumbulamu ebyenjigiriza.


text:
Yahya Ramadhan Mwanje
Subject Information
Title: Yahya Ramadhan Mwanje
Addition Date: 2015-02-09
Short Link: http://IslamHouse.com/811295
Translation of Subject Description: Oluwalabu
Related Topics ( 40 )
OlugandaALLAH YATUGAANA ENYIMBA ( Oluganda )
AMANYA SITAANI NAMUJEMERA AYINGIRA EJJANA ( Oluganda )
Abakuzira Okuwasa ( Oluganda )
Abantu Babiri Bamujjana ( Oluganda )
Abantu Basatu Allah Tajja Kutunulako ( Oluganda )
Abantu Basatu Allah Yaziyiza Kubo Okuyingira Ejjanah ( Oluganda )
Allah Agezesa Abaddu Be ( Oluganda )
Allah Mulindiriza ( Oluganda )
Allah Yatonda Omuntu Ate N’asinza Ebitali Ye ( Oluganda )
Amanya Allah Namugondera Ayingira Ejjana ( Oluganda )
Bivirako Okwonooneka Kw’abaana ( Oluganda )
Buli Mwana Azalibwa Kububuumbwa ( Oluganda )
EBIKEMO EBISINGA OBUNENE ERI UMMAH SENTE N’ABAKYALA ( Oluganda )
Ebibonerezo Byatawa Zaka ( Oluganda )
Ebyokuyiga Ebiri Musurat Al-Asr ( Oluganda )
Enyambala Yomusajja Omusiraamu ( Oluganda )
Lwaki Allah Yatuma Ababaka ( Oluganda )
Mazima Allah Yemufuzi Wabafuzi Bonna ( Oluganda )
Obulamu Obulungi Bunoonye Wa Allah ( Oluganda )
Obuluungi Bwa Dhul Hajj ( Oluganda )
Obusiraamu Diini Nyangu ( Oluganda )
Okkolera Kubivunaanyizibwa Bya Laa Ilaaha Illa Allah ( Oluganda )
Okubalibwa ( Oluganda )
Okukkiriza Okuzuukira ( Oluganda )
Okulongoosa ( Oluganda )
Okuwulira N’okugondera Abakulembeze ( Oluganda )
Okwawula Halaal Ne Haraam ( Oluganda )
Okwekesa Abakowooze Ababi ( Oluganda )
Oluganda Mubusiraamu ( Oluganda )
Omusiraamu Byatekedwa Okumanya ( Oluganda )
Sitaani Mulabe Wamwe ( Oluganda )
ABANTU BANA ALLAH ABASUNGUWALIRA ( Oluganda )
AYI ALLAH TULONGOOSEREZE ENSI YAFFE N’EDDIINI YAFFE ( Oluganda )
BAANI ABAFUNA ZAKAATUL FITR ( Oluganda )
EBINTU BIBIRI ABANTU BABITAMWA ( Oluganda )
MUBEERE ABADDU BA ALLAH ABALONGOOSA ( Oluganda )
OKWEKWAATA KUBUSIRAAMU ( Oluganda )
OLUGOYE LW’OMUSIRAAMU ( Oluganda )


text:
Abayiiya, omuli abayimbi, bannakatembe n’abakozi ba ffirimu bongedde okutabukira ekitongole ekirondoola eby’empulizigannya mu ggwanga ekya Uganda Communications Commisiion (UCC) ku mateeka amapya gekyaleese okubalungamya.
Agamu ku mateeka kuliko Okufuna layisinsi ezibakkiriza okuyiiya, okutwala ebiyiiye eri UCC okubyekeneenya n’okuzuula abantu abatuufu abali mulimu gw’okuyiiya.
Wabula Phillip Owere, omukubirizza mu kibiina ekigatta abayimbi ekya Uganda Musician Association –UMA, agamba nti eky’okusindiika ennyimba oba emizannyo mu UCC, kigendereddwamu okubalemesa okuyiiya.
Mungeri y’emu agambye nti amateeka, tegaleeteddwa mutima mulungi nga y’emu ku nsonga lwaki, bangi ku bannabitone, bagasimbidde ekkuli.
Eddoboozi lya Owere
Ku nsonga ezo, tuwayizaamu n’omwogezi wa UCC Ibrahim Bbosa era agambye bannabitone balina okuvaayo ku mateeka agaaleteddwa okusinga okwemulugunya nga tebavuddeyo.
Bbosa agamba nti mulimu obuwayiro obuyinza okunyigirza abayiiya kyokka singa batuula basobola okukyusaamu.
Eddoboozi lya Bbosa


text:
533 Views
NSENSERE LYRICS Nsensere By Big Bristow Soldier Big Bristow Soldier omujasi atatyawasiwasi Real Muzik Entertainment Yoo Pollo Jimpe Chorus Nsensere nsensere nsensere. Sender's Mbasensere abatesi bona mbasensere Sensera Abomukidansolo abarasta mbasensere Nsensera Selector gimmie di sound nzembasensere Verse Lugaflow namutandika nzingankyali tooto bulistyle mukuba namubuli instrumental kyekyantumya Bristow Freestyler omuto Pollo sumululo'mwoto enobattle ya Nato Jajja Nzera sukunda topowa nera nkwatidwa ebyekika Mpali bintambula muzimu totwala ngakyali mberera kambasensere mbasensere mbasensere Gwe Chorus×2 Mbasensera ngahiphop Soldier omutendeka akuvuluga mukubakete atamatila yekweke Bristow mukidongo nzenafuka kimenke nselengesa lundaganya Real Muzik mweweke kano nkakubye mukidansolo sikamwa abazina slow nasalawo genda solo abamatira mumpe mulo lugaflow lugaflow nkukwate idle ekiro lugaflow okuba pro olina tekayo mbiro bugubugu simuliro ngatotadeyo mumiro kambawe rhymes mutonnes mbasingire mumailo Nalo lo lo.. Chorus Verse Big Bristow Soldier Omujasi atatyawasiwasi Real Muzik Entertainment Yoo Pollo Jimpe Bikira Maria kyensaba mpenema wamponya lugaflow omulema sekuba enema muwala gwe wali onkuba naye love yo nema genda nebali abempanama nzelevel yo yaneema olisa mikono najiko tomanyi bwebalisa wuuma nentambula yakulema kilabika tebakugema onansonyiwo okuvuma stress yeyantama Real MUZIK Entertainment Hear we flow Ombutula ngankukunyi nsekere wenojode enaku nkolowozako buli lunaku ngastudent Ku chief cook nkumatira nga cup omusilamu Ku dakku eyo yelove flow yange akuzalawa tankuba nakku. Chorus ×2 Yoo Big Bristow Di hiphop Soldier Real Muzik Hear we flow Producer Pollo Sous studios Ghee Aaaaaah End
Advertisement
Nsensere | BigBristow Soldier
534 Views
Odangayo | BigBristow Soldier
814 Views
Dont Stop | Bebe Cool
65 Views
Correct | Ykee Benda
149 Views
Sugar | Rebo Chapo
230 Views
Lindako | Maurice Kirya
422 Views
Sinza | Eddy Kenzo
1374 Views
Am Badder featuring Jowy Landa | Grenade Official
1265 Views
Njakukadiwa Nawe | Daddy Andre
1287 Views
Love Story | Ykee Benda
1249 Views
Advertisement


text:
Bya Elisa Nicholas Ssekitende
Abatuuze ku Mwaalo gw’e Namirembe mu Ggombolola y’e Kyannamukaaka district y’e Masaka, basigadde bemagazza, olw’amataba agabalumbye negaleka nga bangi tebalina neweebegeka Luba.
Kino kiddiridde enkuba ebadde efudemba ennaku zino, ekireetedde ennyanja Nalubaale mu Bitundu by’e Namirembe eno okubooga. Amazzi ganjaalidde mu Mayumba g’abantu ku Lubalama lw’ennyanja eno, era agasinga obungi ennyanja negabutikira.
Abatuuze abasigadde nga tebalina Kantu olw’amayumba gaabwe okusaanawo n’ebintu byaabwe okwoononebwa enkuba n’amazzi g’ennyanja, bawanjagidde abakulu abakwaatibwako ensonga mu Gavumenti n’ebitongole ebigabirizi by’obuyambi, okubadduukirira.
Gavumenti ezze erabula abantu bulijjo okwewala okuzimba okumpi n’ennyanja n’okukolerawo emirimu egy’enjawulo egyikosa obutonde, nti kubanga kino kikosa obuteefu bw’ennyanja n’ebyennyanja ebiri munda mu Mazzi. Ennyanja eno Victoria ezze ebooga amataba negasaanyawo abantu mu bitundu by’emyalo egy’enjawulo okuli Lambu mu Ggombolola y’e Bukakata, Namirembe mu Kyannamukaaka azzeemu okubooga leero, e Kasensero mu Ggombolola y’e Kyebe mu Kyotera n’ewalala.


text:
Uganda Police Force e Katwe evuddeyo netegeeza nga bwekutte omukyala Zura Mukamana 36, Maama w’omwana ow’emyaka 14 eyalabikira mu katambi nga agamba nti yali amupangisa abasajja babiri begatte naye.
Omu ku basajja bano Fred Bulega 41, agambibwa okuba nga abadde yegatta n’omwana ono naye yakwatiddwa. Nga akatambi tekanafuluma Mukamana yabadde awaabye ku Poliisi nga agamba nti muwala we yabadde abuze era nga Poliisi y’e Salaama yabadde etandise okunoonyereza era nga oluvannyuma yazuuliddwa ewa Kitaawe gyeyabadde addukidde okwekweka.
Kitaawe w’omwana ono yamututte ku Poliisi era nebasobola okukwata omusajja ow’okubiri John Mwesigye 18, nga naye abadde akozesa omwana ono.
Poliisi ekutte Maama n’abasajja babadde aguza muwala we
Uganda Police Force e Katwe evuddeyo netegeeza nga bwekutte omukyala Zura Mukamana 36, Maama w’omwana ow’emyaka 14 eyalabikira mu katambi nga agamba nti yali amupangisa abasajja babiri begatte naye.


text:
Amawulire
Aba UBA bagala gavt ekwatireko amasomero góbwannanyini
Ivan Ssenabulya
October 20th, 2021
Bya Prossy Kisakye,
Ekibiina kya Uganda Bankers Association kyagala gavumenti etekewo ensawo ya bukadde bwa America 300 eyambeko amasomero góbwannanyini wakati nga gategeka okuggulawo omwaka ogujja.
Bino byogeddwa senkulu wékibiina kino, Wilbrod Owor bwabadde alabiseeko mu kakiiko ka palamenti akavunanyizibwa ku byenjigiriza okusobola okuwa endowoozaye ku kiteeso kya babaka ba palamenti abagala gavt okuddukirira abamasomero góbwannayini kuba bakosebwa kinene bukya masomero gaggalwa olwe kirwadde kya covid-19
Ono agambye nti abamasomero beetaaga okudukirirwa nóbuyambi bwe nsimbi nga amasomero teganaggulawo ensimbi zino zasizasule mpolampola mu myaka 8-15.


text:
Katikkiro Wa Buganda CPM Akuzizza Amazaliibwaage
NUP Pulezidenti Robert Kyagulanyi Ssentamu Yayozayozezza Katikkiro
Katikkiro Wa Buganda¬† abavubuka gwebakazaako erya CPM, olunnaku lw’eggulo nga 29.06.2022, lwabadde lwa mazaliibwage. Omukulembeze w’ekibiina ekiri ku ludda oluvuganya gavument, Robert Kyagulanyi Ssentamu yawuubyeko olubu lw’ebigere ku kitebe ky’obwakabaka e Mengo okuyozayoza Katikkiro olwokutuuka kumazaliibwaage ag’omwaaka guno.
Kyagulanyi amanyiddwa ennyo nga Bobi Wine, yakulembeddemu ekibinja kya NUP omwaabadde¬† n’omukyaala akikirira Kampala mu lukiiko lwe Ggwanga Shamim Malende.


text:
ABAKULISTAAYO mu Bulabirizi bwe Busoga baakeredde mu kiyongobero oluvanyuma lw’okuwulira amawulire nyi eyali Omulabirizi waabe Dr. Cyprian Kakuni Bamwoze afudde.
Omulabirizi Bamwoze okufa kiddiridde okumala akabanga nga atawanyizibwa obulwadde bw’omutima, era nga abadde atemera mu gy’obukulu 80 n’omusobyo.
Ono ajjukirwa nnyo mu biseera bye myaka gye 90 okukulemberamu omulimu gw’okubunyisa enjiri ya Kristo mu Bakulistaayo abali mu Kitundu kye Busoga, era nga yayamba abantu bangi okuyingira mu kkanisa saako okuyambako mu kusomesa abaawule abawerako mu Busoga.
Era ono yawanirira nnyo ebitongole bye kkanisa okuli eky’ebyenjigiriza n’obulamu kubanga amalwaliro n’amassomero ag’ekuuza ku kkanisa gayongera okututumuka saako n’okutambuza emirimu obulungi.
Omusumba Andrew Paulo Muwanguzi amwogeddeko nga abadde omubulizi w’enjiri kayingo nga kwotadde okwagaliza ennyo abantu mu kitundu kye Busoga okwegatta.
Ebilala tujja kweyongera okubimanya.
Do you have a story in your community or an opinion to share with us: Email us at editorial@watchdoguganda.com


text:
Lirebha
Bukristo buli siina?
Likobosio
Sitaabu siaana khumenielesia khwe kamakhuwa siekesia omukristo khuba siindu silala who “omundu olomaloma khwisubila mu Yesu enga Kristo namwe mu diini khuloondekhana nende kamekesio ka Yesu.”Enge aano nanyala aaba abundu abulayi khurekikha, enge khumenielesia khubirira mu bitaabu bibiasuta bumenielesi biiba ne bipungukhibwa mu khuelesia mu bung’ali bwe Ebangeli enga lienyekha liamenielisibwa enga omukristo ne lili. Likhwaa omukristayo liarumikhwa khataru mu ndakano empiakha (sitaabu sie Bikholwa11:26);26:28;1Petero4:16). Baloondi ba Yesu Kristo baaba ba khuranga khulaangwa “bakristo” mu Andioka (Bikholwa 11:26) khubeela kimiima kiabwe, nibio baaba ne bakhola ne lilomaloma liabwe liaba enge Kristo. Likhwaa “Omukristo”mubusomi limaanisia “khuba noli mu aabo bali musipupu sia Kristo”namwe “omuloondi wa Kristo”.
Khabi ne eembi mbo bise enge biendeleya khubira, likhwaa “omukristayo”liabele ne litibia bulayi bwa lio, non liabeele ne lirumikha khu oyo oli mu diini namwe khu oyo oli ne liiba lilayi ne kakhali se ali omuloondi wa ng’ali wa Yesu Kristo tawe. Babaandu bakali bakhasuubila mu Yesu Kristo tawe bebona khuba bakristo khubeela busa betubaanga mu kanisa namwe ba menya mu lirambo/sibala sie “Bakristo”. Ne kakhali khuucha/ khwiitubaa mu kanisa, khuyeta aabo bakhenyala enga ewe tawe, namwe khuba busa omundu omulayi se likhukhola ewe khubaa omukristo tawe. Khuucha mu kanisa se khukhola ewe khuba omukristo lukali leelo khutuma khuucha mu Karachi ekhukhole khubaa ong’ona bimocha lugongo. Khuba mulala mwaabo bali mu kanisa, khubaa mwibukana biili ndalo, ne khuwana khu milimo kie mu kanisa se khukhola ewe wabaa omukristo tawe.
Ebangeli yekesia eli ako kamalyi niko khukhola se kakhukhola khwafukilibwa khu Wele tawe. Tito 3:5 liboola lili, “aakhuonia efwe, se kaba khulwe bikholwa bilayi bioosi bioosi nibio khwakhola fwabene tawe, ne kakhali sikila siisa siewe omwene, khubirira mu Roho Omutakatifu, okhuelesianga efwe lisaalwa liya ne bulamu buyia khulwe khukhusiinga efwe.” Nono, omukristo ali omundu osaalibwe buyia khwamana ne Wele (Yoana 3:3;3:7; 1Petero1:23) lundi kareere lisuubila liewe mu Yesu Kristo. Baefeso 2:8 Sikhuboolela siili, ”sikila khulwe kumwalaalo kwa Welemwaonisibwa khubirira mu lisuubila- lundi se lili khubeela mwabene tawe ne kakhali khusiaanwa sia Wele.”
Omukristo wa ng’ali ali omundu oreere lisuubila mumundu ne kimilimo kia Yesu Kristo, ne lilimo lifwa liewe khumusalaba khuba kumurungo kwe bubwoni nende lilamukha liewe khu ndalo ye khataru. Yoana 1:12 Siboola siili, “Khwabo boosi bamwakaanila ,mala basuubila mwisina liewe abaelesia bunyali bwe khuba babaana ba Wele.”Sisindu siibofu khumukristo wa ng’ali siili busiime khubaandi ne liria khu elomo ya Wele (1Yoana2:4,10). Omukristo wa ng’ali bulayi bwene ali omwana wa Wele, lubekakho lulala khu family ya Wele, ne mulala nio baelesie bulamu buyia mu Yesu Kristo.
Wakholile burobhosi khu Kristo khulondekhana nende niko wakhasoma ano? Ne kali kario, nosima minakho “neyamile Kristo luno” amwalo.
English
Bukristo buli siina?


text:
Malaika Babies Home
Malaika Babies Home awaka wano wankyukakyuka mu baana, wasobola okukuza abaana 25 {abiri mu bataano}, abali wakati w’ebbanga lya 0-2 {ebbujje n’emyaka ebiri}. Ekitongole kino kisangibwa Mengo mu Kampala, abaana abali mu kitongole kino bafuna okulabirirwa kw’obujanjabi n’emisomo mu bujjuvu ebiri awo wenyini. Abalabirira bakola ku buli mwana kinoomu okusobola okutangira abaana eri ebiwundu by’omwoyo, omubiri nekubwongo bwabwe ebiretebwa obutafiibwako.
Amaka gano gayitibwa “Nkyukakyuka” kubanga abaana baberawo nga kisoboka okufuna endabirira eya namaddala ekira ku mbeera gyebavaamu okutuusa nga bafuniddwa amaka agabazaala obujja kibasobozesse okweyongerayo mu bulamu obusanidde. Tuyina enzikiriza nti buli mwana ayina eddembe ly’okkulira mu maka agali mu mbeera y’okwagala era webafunira endowooza y’obuwangwa n’ensibuko yabwe ey’enjawulo. Obweyamu bw’akabinja kaffe akanonyeza abaana amaka g’okubatekamu kafaayo nnyo okutandikira kukunonyeza omwana ensibuko yye nga ekisokerwako ssinga aba wakufunirwa amaka, oluvanyuma tutandika okunonya amaka aganazaala omwana obujja mu bitundu eby’okumpi ssinga ensibuka yye eba ebuze naye ng’ekirubirirwa mu byonna ssanyu lya mwana.
Ebisingako awo ku byokufunira abaana amaka nsaba okube ku ssimu y’omuky: Mary +256 (0) 775531177.
Akabinja akanonyeza abaana amaka g’okuberamu
Akabinja kano akali mu kitongole kya Child’s i Foundation ekifaayo nnyo okuba ekiddukiro ky’obuyambi bw’abaana Mu Kampala ne Uganda yonna.
Tuyina okukiriza nti abaana batuuka ku busobozi bwabwe obujjuvu mu ssanyu sssinga baba balagwa okwagala n’okkulira mu maka. Omwana okusobola okuba n’endowooza y’obuwangwa bwe nnakki kyaali tumuteeka Mu kibiina kyaffe ekiyitibwa “Malaika Babies Home” Mu maka ga Uganda gokka.
Emirimu gy’okunonyeza omwana amaka egyikolebwa ekitongole kya “Child’s i” gyiruubirira kusooka kuteeka mwana mu maka g’ensibuko yye. Bwaba ensibuko yye tesobola kufunibwa oba nga teyina bisanizo awo ekibiina kino kimunonyeza amaka agamulabirira okumala akaseera oba agamuzaala obujja olubeerera kisobozese omwana okufuna ebyetaago bye ng’omuntu. Ekibinja kituukiriza enkola ennungi, enziri mu mateeka ga Uganda aga kakaano agakwata ku kuzaala abaana obuggya olubeerera awamu nag’ekitongole ky’ensi yonna ekirwanirira eddembe ly’abaana ekiyitibwa United Nation’s International Convention on the Rights of the Child.
Tukolera wamu n’ebitongole byannakyewa ebiyamba abaana mu bifo ebyenjawulo wano tusobole okuteeka n’okukasa nti buli mwana afunye wasimba amakanda ate nga afunirawo obukuumi bw’oluberera n’embeera ennungi.
Ekitongole kya Child’s i Foundation kirwanirira baana kuzalibwa buggya wadde nga ebyobuwangwa n’endowooza embi abantu ze bayina zikiremesa okutekbwa mu nkola. Tuluubirira okukozesa eby’okumpewo mu bunji okusobola okulwanirira abaana okuzalibwa obugya n’abazadde okukyagala ssinga baba n’obweyamu bwokuwayo okwagala n’embeera ennungi oba okukubiriza abakikola awo amabuggye gasobole okuganyulwa.
Kubisingako awo ebikwata kukunonyeza abato amaka g’okuberamu Kuba ku ssimu + 256 (0) 791777319


text:
Amawulire
Museveni awabudde ku kukola obuggaga
Ivan Ssenabulya
September 14th, 2019
Bya Damali Mukhaye, Omukulembeze weggwanga yoweri Museveni awadde bannauganda kungeri yokukolamu sente.
Bino Museveni abyogeredde wakiso ku mattikira ga bayizi abasoba mu 30,000 ababangulibwa mu byemikono mu ntekateeka ya seninde foundation.
Museveni agamba nti bannauganda bwebaba bakufuna ensimbi basanye benyigire mu by’obulimi, mu byempereza, mu makolero ne bya technologia.
Ono agamba nti abantu abali mwe byo bafunye nyo sente kale nga nabalala basanye okuby’enyigiramu.
Ono asabye ne minisita we by’enjigiriza ebisokerwako okumuwa embalirira okumanya ebyalaani bimeka ne bikozesebwa mu saluuni abattikiddwa bebetaaga asobole okubawa entandikwa.


text:
N’ebya Fred Kisekka
Salim Uhuru, orikwebembera akakiiko k’ekibiina ekirikukurira omuzaano gw’ebikonde (Uganda Professional Boxing Commission) ashabire gavumenti kwiha emishoro ahaby’emizaano nk’omuringo gumwe nkureeta abantu abarikuta sente omuby’emizaano
Uhuru kandi hoona ori Meeya wa diviijoni eya Kampala Central naagira abo abarikuba nibenda kuta empiiha omuby’emizaano babirugireho ahabw’omushoro mwingi ogurikuteebwa omubikoresa by’eby’emizaano ebirikuba nibitaaha omu ihanga ekintu ekirikuremesa entunguuka omuby’emizaano.
Uhuru eki akigambire obu abeire nayiguraho ekishaayi ekisya eky’okuzaaniramu omuzaano gw’ebikonde (Boxing Ring) ahari Old Kampala ekya Big Fight Night kandi hoona ekiherizeho obukaikuru burikuhika 60.
“Ninshaba gavumenti kwiha emishoro ahaby’emizaano. Twaza omuby’obushuubuzi, eby’emizaano tihaine ahi byahikire kandi abo abarikuba nibatamu sente tibarikwihamu magoba. Ahabw’enshonga egi twine ekyetengo ky’okwihaho emishoro na munonga ahaby’amaguzi ebirikuruga aheeru kwenda ngu kyanguhire abarikutamu sente kutaho entunguuka,” nikwo Uhuru agizire.
Ayoongyeire yaagira ngu, “Eky’okureeberaho, tikirabeire ky’oburingaaniza orikukurira kiraabu ya Vipers Lawrence Mulindwa kushashura emishoro obu yaabeire nagura ebintu aheeru y’ihanga obwo arikwombeka ekishaayi kya St. Mary’s eki obwa hati eihanga ryona ririyo niriganyirwamu. Ekishaayi eki hati nikyo kiine omutindo gw’okuzaanirwamu empiira y’amahanga oteiremu n’egyo eya Uganda.” Ogu naagira ngu ebintu by’eby’emizaano byonka nibitiinisa bamwe ahabashuubuzi kuta sente zaabo omumizaano, n’ahabw’ekyo gavumenti eshemereire kubacweraho ekabaiha ahamishoro.


text:
Akakiiko Akakola ku Nnongosa Z'ebyokulonda Tekalondebwanga
kakiiko k’ebyokulonda aka Electoral Commission kasabye gavumenti eyanguyirizeeko okwanjulira palamenti ye kumi enongoseleza mu mateeka g’ebyokulonda gebaasubiza nga palamenti yomwenda eggwako.
Okusinzira ku kamisona w’akakiiko ky’ebyokulonda era nga yaliko Ssentebe w’akakiiko ka palamenti akakola ku mateeka n’ensonga za palamenti Steven Tashobya,kikwasa enaku okulaba nti gavumenti emaze omwaka mulamba nga tenaba nakutekawo kakiiko akakola akagenda okwekenya enongoseleza ziino aka Constitutional Review Commission.


text:
1341 Views
Lyrics by mp3jaja.com Singa, Engeli jenkwagala Nawe jonjagala Singa, Engeli jenkuwana Gwe Wompaana Babyyy Babyyy Baby nze kati ontwala Buli kimu okyekoze Olabe nga ontwala Baby, Onfunziza ne numwa Onywezeza Baby, Silina Jengenda Onkute nzena onyiga Baby, tonyweza Silina jengenda Sagala Ontye Olowooze nti obba Nti Njakuduuka Baby, Oh la.. Oli wakiisima Baby Oli wakiisima Eyo Oli Wakiisima Kyoba Omanya baby Gwe wansumulala eyo Oli Wakiisima Oli Wakiisima Wajja Nentandika Ofuna Oli Wakiisima Oli Wakiisima Baby, Yegwe Eya Nsumulula Oli Wakiisima Tulye'no, buli kimu kyilinze gwe Bulyomu ayogela ku gwe Baby bawaana gwe, Ela, Balinze gwe Totta Bude, Yanguwa Totta Budde Yanguwa Otukke, Emikolo Gyitambule Totta Bude Nkwagala Okamala Wabula Mwana Gwe Ontabaudde Byenkwagala abalala byetwagala Wabula Gwe Otuwambye Oli wakiisima Baby Oli wakiisima Eyo Oli Wakiisima Kyoba Omanya baby Gwe wansumulala eyo Oli Wakiisima Oli Wakiisima Wajja Nentandika Ofuna Oli Wakiisima Oli Wakiisima Baby, Yegwe Eya Nsumulula Oli Wakiisima Baby, Nebwebali yogela Obutaweela Nebwebali nvuma ebigambo Obutaweela Nebwebali Ngamba Gwenyina Tansana, Sili tya ela Baby Nalonde Gwe N'abalala Nalimbalaba Ela Wenasange Gwe N'abalala Wenabasanga Naye ate, Sakyuusa Kuba Gwalina byengala Oli wakiisima Baby Oli wakiisima Eyo Oli Wakiisima Kyoba Omanya baby Gwe wansumulala eyo Oli Wakiisima Oli Wakiisima Wajja Nentandika Ofuna Oli Wakiisima Oli Wakiisima Baby, Yegwe Eya Nsumulula Oli Wakiisima Lyrics by mp3jaja.com
Advertisement
Sivaawo | King Saha
2815 Views
Golola Ekkubo | King Saha
4620 Views
Ssala Puleesa | King Saha
5031 Views
Hullo Hullo | King Saha
11168 Views
Bili Bili | King Saha
8284 Views
On My Way | King Saha
10623 Views
Sembera | King Saha
3579 Views
Muleese | King Saha
4334 Views
Buli Kumakya - Bulikumakya | King Saha
2825 Views
Science feat. Winnie Nwagi | King Saha
3796 Views
Sugar | Rebo Chapo
141 Views
Lindako | Maurice Kirya
388 Views
Sinza | Eddy Kenzo
1353 Views
Am Badder featuring Jowy Landa | Grenade Official
1234 Views
Njakukadiwa Nawe | Daddy Andre
1251 Views
Love Story | Ykee Benda
1237 Views
Dear Ex | Liam Voice
3863 Views
Under Wraps | Mugabi Kenneth
720 Views
Advertisement


text:
Amawulire
Ab’e Bududa bagemebwa Kolera
Ivan Ssenabulya
July 27th, 2019
Bya Benjamin Jumbe, Minisitule ye by’obulamu etandise kawefube ow’okugema abatuuze be bududa ekirwadde kya kolera.
Kawefube ono alubiridde kugema bantu abasoba mu mitwalo 5 mu miluka 22
Kino kikoledwa okusobola okuziyiza ekirwadde kya kolera okusasaana oluvanyuma lw’ekirwadde kino okubazinda.
Okusinzira ku minisitule abantu 51 bebakawandiisa nga bateberezebwa okuba ne kirwadde kino naye nga kubano 48 baasibuddwa.
Mu kiwandiiko ky’omukungu mu minisitule eno Dr Henry Mwebesa kiraga nti okugema kwa kwetololera mu bitundu okuli Busiliwa, Bushiyi, Bumwalukani, Bumasata, Bunambatsu, Bushunya, Bumusenyi, Bunandutu nendala
Eddagala kya kolera liweebwa abaana wakati w’omwaka ogumu okutuuka kw’etaano


text:
Akakiiko k’eddembe ly’obuntu mu district ye Wakiso kafulumizza alipoota ku nsonga ezekuusa ku kutyoboola eddembe lyabana Uganda ababeera mu kizinga kye Bussi.
Akakiiko kano kategezezza nti kasobodde okuwandiisa emisango ejikunukiriza mu 70, ng’egisinga kujjo gyekuusa ku nsonga z’ettaka, obutabanguko mu maka, emisango gyokukabasanya abakazi, okutyoboola eddembe ly’abaana, nensonga ezikwatagana kubyobulamu.
Ssentebe w’akakiiko kano Elly Kasirye agambye nti bakizudde nti ku bizinga bino police yaayo telimu musirikale mukyala yenna, nga kino kiretedde abakyala abasinga okusirikira ensonga zabwe nga batya okuziroopera abasajja.
Irene Namyalo okuva mu kitongole kya Redeem international agamba nti nokutambuza omusibe okumuggya ku police post ye Bussi okumusaza amazzi nakyo kusomoozebwa kw’amaanyi ,nga omuntu kimwetagisa emitwalo egisoba mwetaano okusaabza omuntu gwaguddeko omusango.
Shafic Kagimu okuva mu kitongole kya FIAN Uganda asabye ekitingole kya Uganda wildlife authority bagende basomese abantu be Bussi ku ngeri gyebayinza okwewala okuttibwa envubu.
Abasoba mu 60 bebakattibwa envubu ku kizinga kye Bussi mu bbanga lya myaka esatu.
Bisakiddwa: Ssalongo Kawuma Masembe


text:
Omuntu omu afiiridde mu kizimbe ekibadde kizimbibwa mu Mbiro ku luguudo lwa Kafumbe Mukasa e Mengo Kisenyi mu Kampala.
Ettaka libumbulukuse neribikka abantu babiri ababadde bakedde okuzimba, omu afiiriddewo omu naddusibwa mu ddwaliro lya Doctor’s clinic okufuna obujanjabi obusookerwako.
Amyuka akulira ekitongole kya KCCA David Ssali Luyimbazi agambye nti abasima ettaka okukka wansi mu kuzimbe babadde balisima n’obulagajjavu bungi nga n’ebizimbe ebiriranyewo nabyo babadde babiteeka mu matiga.
KCCA eragidde omulimu gw’okuzimba gwonna guyimirizibwe.
Amyuka Omwogezi wa Poliisi Luke Oweyesigire agambye nti bagenda kuyigga Engineer w’ekizimbe kino atanategerekeka mannya akwatibwe atandiike okubitebya.
Akulira ebizimbe n’enguudo ku lukiiko lwa KCCA Lord Kansala Kizza Hakimu Sawula agambye nti ababadde bazimba ekizimbe kino babadde tebayina lukusa okuva mu kitongole kya KCCA, olubakiriza okuzimba
Wabula abamu ku babadde bakola ku kizimbe ekiguddemu bagamba nti Engineer wakyo yabadde abayimirizza obutakka wansi mu kizimbe ( go down) nti kubanga waabaddewo obubonero obulaga nti obudde bwonna ettaka libadde liyinza okubumbulukuka.


text:
Amawulire
AbéBugiri baddukiriddwa ku kizibu kyénvunza
Ivan Ssenabulya
July 14th, 2022
Bya Abubaker Kirunda,
Abatuuze mu district ye Bugiri basanyufu oluvanyuma lw’okufuna ensimbi obukadde 400 nga zino zakubayambako okulwanyisa envunza mu kitundu kyabwe
Ensimbi zino zaasondeddwa banna Rotary club ye Bugiri okuva ku banaabwe abe Germany.
Malijani Azalwa akulira Bugiri Rotary Club agambye nti bwebaalaba envunza zitaamye kwekutemya ku banaabwe okuva e Germany babaduukirire.
Azalwa agamba nti bakizudde nga envunza zino okusinga zikosezza nyo abatuuze mu magombolola nga Budaya, Bulesa, Buwunga and Bulidha.
Ensimbi zino zakweyambisibwa okutambuza abasawo okutuuka ku balwadde, kko nokugula eddagala elyokufuuyira ebitundu omuli envunza zino.


text:
Okunoonyereza kukizudde nti Engineer Christopher Ruhambya Bbaandi w’ekizimbe ekyali kizimbibwa e Lukuli, Makindye mu May 2020 n’ekitta abantu 13 yali alina satifikeeti mukukuba matofaali.
Kino kyeyolekedde mu alipoota eyakoleddwa National Building Review Board (NBRB) oluvannyuma lwokunoonyereza ku kabenje kano.
Nannyini kizimbe kino Abraham Kalanzi ne Engineer Ruhambya bakwatibwa Uganda Police Force nga 20, May 2020, oluvannyuma lw’enaku 10 nga ekizimbe kigudde nebaggalirwa ku Poliisi y’e Kabalagala.
Ruhambya bweyalabikako mu Kakiiko ka NBRB yategeeza nti bweyatuula ekibiina kya Siniya eyokuna yagenda okusoma satifikeeti mu kukuba amatafaali ku Kisubi technical school, gyemalira emisomo gye mu 1978. Agamba nti yatandika okukola, bweyabuzibwa ebiwandiiko byabadde akozesa okuzimba nabategeeza nti abadde akozesa bumanyirivu bwe olw’emyaka gyamaze mu kisaawe kino nga azimba nga talina Pulaani yonna.
Share.


text:
Amawulire
Mao awabudde amawanga gannamukago mu kulwanyisa obutujju
Ivan Ssenabulya
November 17th, 2021
Bya Prossy Kisakye,
Ekibiina kyé byóbufuzi ekya Democratic Party kisabye wabeewo enkola eyókulwanyisa obutujju mu mawanga gannamukago eyawamu.
Mu kiwandiiko ekifulumiziddwa senkagale wékibiina kya DP Norbert Mao, agambye nti munkola eno kijja kwetaagisa okugabana obukugu mu byóbukesi námaggye bwekiba nti abatujju bakulinyibwa kunfeete.
Ono okwogera bino kidiridde abakambwe ba Islamic State okuvaayo ne bewaana nti babaze bakola obulumbaganyi bwa boomu mu Uganda nga nolunaku lweggulo boomu 2 ezakubiddwa omwafiiridde abantu 6 bagambye nti bebaziteze.
Mao asiimye engeri abakuuma ddembe gye bakwasaganyizamu embera olunaku lweggulo wabula nalaga obwenyamivu ol’wobutabaawo kwetegeka kimala okuyamba abakosebwa mu bulumbaganyi buno yadde nga Abazungu baali balabudda Uganda ku mbeera eno
Asabye ebitongole byobwannakyewa okukwasaganyizako abakuma ddembe mu kuyamba ababa bafunye obuzibu mu mbeera bweziti batasibwe okufa.


text:
Emisango egiwakanya obuwanguzi bwómubaka omukyala owe Kayunga Aidah Erios Nantaba teginaggwa kooti ejulirwamu eragidde ogumu ku misango gino, guddemu okuwulirwa mu kkooti enkulu e Mukono.
Ritah Nabadda Kansala w’eggombolola ye Nazigo mu district ye Kayunga yawakanya obuwanguzi bwa Nantaba , ng’agamba nti talina buyigirize busaanidde kubeera mubaka.
Nabadda era alumiriza Nantaba okugulirira abalonzi.
Kooti enkulu e Mukono omusango guno yagugoba ng’egamba nti Nabadda teyalina mikono gyabalonzi 500 okuloopa omusango guno.
Wabula mu nsala yábalamuzi abasatu aba kooti ejulirwamu nga bakulembeddwamu Geoffrey Kiryabwire bakkiriziganyiza, nebalagira kkooti enkulu okuddamu okuwulira omusango guno.
Abalamuzi bagambye nti emikono gy’abalonzi Nabadda gyeyalina gyali gimala, wabula omulamuzi Olive Kazarwe eyaguli mu mitambo nti yamulanga butavvuunulira balonzi bujulizi bwabwe bwebaawa kkooti, era bagambye nti kino kyali tekigobya musango guno.
Wabula ate mu musango ogwokubiri ogwaloopwa Jackline Kobusingye eyali avuganya ne Nantaba, kkooti yeemu egugobye ngegamba teguliimu kanigguusa.
Kobusingye abadde alumiriza Nantaba okujingirira empapula z’ebyobuyigirize, kyokka obujulizi bweyaleeta abalamuzi bakizudde nti tebumatiza. Bwebatyo bakakasizza nti Nantaba ye Mubaka omukyala omulonde owa District ye Kayunga.
Abalamuzi bagobye omusango nebalagira enjuuyi zombi, okwesasulira ensimbi zezisaasaanyirizza mu musango.
Wabula kino tekisanyusizza Nantaba ngágamba nti asaasaanyizza sente nnyingi mu kupatana bannamateeka, nga kiba kyabwenkanya omuntu eyawaaba omusango ogutaliimu ggumba okumuleka obulesi.
Wadde nga Nantaba omusango ogumu aguwuuse buva, naye ate akyayina okuddayo mu kkooti enkulu e Mukono, okuddamu okuwulira omusango omulala mwebamulumiriza okugulirira abalonzi n’obutabeera nabuyigirize busaanidde ogwawabwa kansala Ritah Nabadda.
Aidah Nantaba munnaNRM era nga yaliko minister wébyempuliziganya nókuteekerateekera eggwanga, mu kalulu aka 2021 yesimbawo nga talina kibiina mwajidde,náwangula banne abalala bataano yafuna obululu 47,725.
Yawangula Harriet Nakwedde owa NUP nóbululu 37,117, Jackline Birungi Kobusingye teyalina kibiina yafuna obululu 10,202 Agatha Nalubwama owa NRM yafuna obululu 9, 237 Margaret Nabirye yafuna 3,648.


text:
Akakiiko akalwanyisa obulyake n’obukenuzi mu maka g’obwa president aka Presidential Anti Corruption Unit akakulemberwa Lt.Col Edith Nakalema, kakutte nnyini kitongole kya Hands Across the world ekigambibwa okozesebwa okubba abasumba gyebuvuddeko.
Akwatidde ye Arinaitwe Jimmy nga akwatiddwa bambega mu kakiiko kano oluvanyuma lwe Banga nga anoonyezebwa.
Ekitongole kya Hands Across the world kyekigambibwa okozesebwa Omusumba Siraje Ssemanda okulimbalimba abasumba nabanyagako ensiimbi ezisuka mu buwumbi 4, nga abasubiza emirimu mu operation wealth creation nokubatwala eri president Museveni.
Arinaitwe Jimmy akwatiddwa na bamu ku Bantu abawandika abantu mu kitongole kye, era bano bakutwalibwa mu mbuga za mateeka banyonyoole.
Kinajukirwa nti akakiiko kano kaze kakunya abantu bangi omuli Catherine Kusasira,Omusumba Mondo Mugisha ,ku bigambibwa nti baliba abasumba ne babajjako sente zabwe .


text:
Omusirikale wa Uganda Police Force mu Disitulikiti y’e Kamwenge addusiddwa mu Ddwaliro lya Mbarara Hospital nga ali mu mbeera mbi nnyo oluvannyuma lw’okugwa ku kabenje.
Omwogezi wa Poliisi owa Rwenzori West Vincent Twesigye agamba nti omusirikale PC No. 63940 Samuel Omala, 32, bwabadde ku mulimu ku luguudo lwa Kamwenge-Ibanda olwaleero akuttw Ddereeva abadde tayambadde Mask bwatyo nalagira nnyini motoka ekika kya Toyota Wish nnamba UBG 899E amuwe ebisumuluzo era nagikoleeza namutegeeza nti agitwala ku Poliisi y’e Kamwenge ng’ekizibiti wabula mu kubo emotoka emulemeredde nagikuba ekigwo neyefuula emirundi egiwera okukakana nga emumenye okugulu kwa ddyo wamu ne siteringi okumukuba mu kifuba.
Nannyini motoka naye abaddemu wabula ngasimattuse nga tafunye kisago kyonna.
Owa Poliisi akubye emotoka y’omuntu ekigwo gwakutte olwa mask
Omusirikale wa Uganda Police Force mu Disitulikiti y’e Kamwenge addusiddwa mu Ddwaliro lya Mbarara Hospital nga ali mu mbeera mbi nnyo oluvannyuma lw’okugwa ku kabenje.


text:
Omutendesi wa ttiimu y’eggwanga ey’okubaka eya She Cranes Fred Mugerwa, asudde abazannyi 5 nasigaza ttiimu y’abazannyi 17 abayingiddde enkambi.
She Cranes yetegekera mpaka za Commonwealth Games ezigenda okubeera e Birmingham Bungereza okuva nga 28 July okutuuka nga 8 August omwaka guno 2022.
Ttiimu ebadde etendekebwa ku Kamwokya Community Sports Center nga tesuzibwayo, wabula okuva n’olwaleero enkambi egenda kugikuba e Nakirebe Sports Arena ng’esuzibwayo.
Ttiimu eno mu nkambi egenda kubeerayo nabazannyi 16 ku 17, wabula nga captain wa ttiimu Peace Proscovia wakujegattako ngétuuse e Bungereza.
Abazannyi abasalidwako 5 ye Asinah Kabendera owa club ya Weyonje, Christine Namulumba owa Prisons, Rose Namutebi owa KCCA, Sarah Nakiyunga ne Kayeng Privas aba club ya NIC.
Abazannyi abagenda munkambi e Nakirebe kuliko Mary Nuba, Stella Oyella, Shadia Nasanga, Achan Jessica, Bagaala Magret, Irene Eyaru, Joan Nampungu, Lunkuse Norah, Nakanyike Shakirah nabalala wabula ttiimu eno era egenda kwongera okukendezebwako okutuuka ku bazannyi 12.
She Cranes mu mpaka za Commonwealth Games yatekebwa mu kibinja B ne Bungereza, New Zealand, Trinidad and Tobago, Northern Ireland ne Malawi era ya kuggulawo ne New Zealand nga 30 omwezi guno ogwa July.
Bisakiddwa: Issah Kimbugwe


text:
Omulamuzi wa Kkooti ya Buganda Road Gladys Kamasanyu awadde Munnansi wa Congo Bobs Mbaya Kabongo ekibonerezo kyakusibwa emyaka 7 lwakusangibwa n’enkusu 122 (African Grey Parrots) oluvannyuma lwokukiriza omusango.
Kabongo yakwatibwa nga 14-April-2022 ku kyalo Kibaya mu Bunagana Town Council mu Disitulikiti y’e Kisoro bwebamukwata n’enkusu zino nga yali aziggye mu Ggwanga eyomuliraano erya Democratic Republic of Congo okuziyingiza Yuganda ngatalina lukusa.
Yali azitadde mu bookisi bbiri ezembawo, Bannamateeka okuva mu Uganda Wild Life Authority nga bakulembeddwamu Kefa Ndeke basabye omulamuzi amusibe emyaka 16 nga bawakanya ekyamayisa ekiri mu tteeka.
Ndeke yasinzidde ku Kabongo okuba ng’omusango aguzizza omulundi gwe ogusooka ate natayonoona budde bwa Kkooti nakiriza omusango. Kabongo yasabye omulamuzi amusonyiwe kuba akyalina obudde obukyuusa ngazzeeyo mu bantu ngakyali mwana muto ku myaka 33.
Share.


text:
1. Yimba, yimba tenda Nnyaffe, mwoyo olw’essanyu biibya,
Tenda nnyo eyazaala Yezu, asaanye okwagalwa.
Ekidd.: Tumutende ffe Maria,
Tuyimbe ffenna wamu.
Ekkula lyaffe Nnyaffe Ggwe.
Enteeka ebbanga lyonna.
2. Nnyaffe yamba beera kumpi nga sitaani atukema,
Mu eno ennyanja ensunda bw’eti, jangu Mmange nze ntaasa.
3. Ddunda Ggwe yakwasa anti eggwanika ly’ebirungi
Tuusa abaana w’ali Yezu, tajja kumma Ggwe by’osaba.
4. Vva ku aseemya n’oyo ow’enkwe, odduke omussi wuuyo,
Koowoola, yita oyo Nnyaffe, anaamukugobera.
5. Beera kumpi nange Mmange, mugole wa Yozefu
Yamba nve ku nsi eno nange, mbeere naawe mu ddembe.
6. Nnyaffe tuusa abaana gy’oli, tugumye nnyo nga tufa.
Mu eyo essaawa entiisa nnyingi, tutwale mangu gy’obeera.
DOWNLOAD LINK:


text:
Omubaka wa Pulezidenti e Masaka Bamwine Fred agambye nti nga ye Ssentebe w’akakiiko ka #COVID-19 alina okuvaayo okwetondera abo abayisiddwa obubi wabula nabajjukiza nti bakimanye nti ekyekango temanya muzira.
Ye OC Traffic Odongo Dickson agamba nti emotoka zibadde ziyitiridde mu Masaka ng’ate abamu abazivuga tebalina bipalati bibakiriza kuvuga motoka mukiseera kino ekyomuggalo, ayongedeko nti batemyeko nnamba zamotoka eziwerera ddala 100.
Agambye nti bona abakwatiddwa nga tebalina bipalati bagenda kutwalibwa mu Kkooti bavunaanibwe.
DPC we Masaka Twasagye David agambye nti ebikwekweto bikyagenda mumaaso nalabula aba booda booda abakyatikka abasaabaze.
Abasirikale bakozesezza obukambwe nga batemako nnamba zamotoka z’abantu nga bano tebatalizza ne motoka zabanaddiini, abasawo ssaako nemotoka za bakozi ba Gavumenti nabasawo.
Share.


text:
Amawulire
Omusajja alumyeko omukazi ennyindo lwa mmere
Ivan Ssenabulya
August 12th, 2019
Bya Abubaker Kirunda
Omusajja mu district ye Mayuge alumyeko mukyala we ennyindo, bwaluddewo okumuwa emmere.
Bino bibadde ku mwalo gwe Bugoto mu gombolola ye Bukaboli mu district ye Mayuge.
Kansala wekitundu kino ku lukiiko lwe gombolola Majid Mukuve agambye nti omusajja olumaze okukola kino nadduka, era kati aliira ku nsiko.
Omukazi Babra Namugaya kati awereddwa ekitanda mu ddwaliro lya Kwagala Clinic gyafunira obujanjabi.


text:
Bya Boniface Kizza
Bannakibiina kya NRM bavuddeyo nebawera nga bwebatagenda kuddamu kukiriza lyebayise ejjoogo eribakolebwako aboludda oluvuganya gavumenti bano nga batunka nokugobwa kumikolo egitali gimu nga mwotwalidde nokuziika kyebagamba nti sibakukikiriza.
Kinajjukirwa nti munna NRM Catherine Kusasira nemunne Bigeye gyebuvuddeko abavubuka ba Nup babanabira amaaso nebabafubutula mukuziika Taata wamuyimbi munnabwe Mathius Walukagga.
Bwebabadde basisinkanye ku Solo Hites Hotel mukibuga Masaka, bassabakunzi ba NRM mu disitulikitisi ezikola ebbendobbendo lye Masaka ngensisinkano eno egendereddwamu okumanyagana nga bannakibiina wamu nokusa entotto okukomyawo emitima gyabannakibiina oluvvanyuma lwokuyisibwa obubi mukalulu akakubwa omwaka oguwedde. Bano batuuse nokugunjaawo akabinja akekiseera nga kakulemberwa Kafeero Ismail Matovu nga kekawewereddwa obuvvunanyizibwa buno.
Brigadia Deus Ssande omuddumizi wamagye okuva mubalakisi ye Kasijjagirwa abasabye obutalegezza nti kuba tebamanyi buvvo bwakibina ki Nrm. Ono era abasubiizza okubawa bulikimu kyebanetaaga nga mwemuli namagye bwe kiba nga kyekinanywereza NRM mubuyinza.
Ye amyuka omubaka wa pulezidenti mukibuga Masaka Al-Hajji Ahmmad Kateregga Musazi ategezezza ngobudde bwa NRM okuva mubuyinza bwebutanaba kutuuka olwebintu ebingi gavumenti ya NRM byekyalina okutukiriza gamba nga okuggya abantu mubwavu, okutebenkeza emirembe muggwanga naddala nga balwanyisa abayekera ba ADF, okutumbula ebyobulamu nebyenjigiriza n’abakutira okwetanira enteekateeka za gavumenti ezokugya abantu mubwavu obuli emyoga Parish development model n’endala.


text:
Brigadier Keith Katungi yakwasiddwa mu butongole offiisi y’omuduumizi w’ekibinja kya Uganda Contingent Commander (CONTICO) mu Somalia wansi wa African Union Mission in Somalia (AMISOM). Ono yazze mu bigere bya Maj Gen Don Nabasa eyakwata offiisi eno mu Nov 2020.
Omukolo gwabadde ku Base Camp Mogadishu era nga gwakulembeddwamu UPDF Deputy Commander Land Forces (D/CLF) Maj Gen Sam Okiding.
D/CLF yasibiridde Brig. Keith entanda nga agisimbuliza mu Bayimbuli mu Kitago ky’Engero 3:6; “Mwatulenga mu makubo go gonna, kale analuŋŋamyanga olugendo lwo” Ono era yamukubirizza okubeera omuvumu naddala mukukola okusalawo ku nsonga ez’amaanyi.
Maj Gen Don Nabasa yebazizza nnyo ttiimu gyabadde akulembera era nategeeza nti obuwanguzi ku Al-Shabab buzze lwakuba babadde bakolera wamu ng’eggye, Bannansi ba Somalia wamu n’amaggye g’ensi endala.
Abalala ababaddewo ye Ugandan Defence Attachment e Somalia Maj Gen Lucky Kidega, D/CONTICO Col David Obeera, Contingent Asset Commanders, Battle Group Commanders, Senior Officers, Junior Officers aba Ugandan Contingent.
Share.


text:
Amawulire
Abatuuze e Masaka balajanidde Gavt ebataase ku mugagga abagobaganya kuttaka
Ivan Ssenabulya
July 26th, 2022
Bya Gertrude Mutyaba,
Abatuuze abawangaalira ku Kyalo Samaliya mu gombolola ya Nyendo-Mukungwe mu kibuga Masaka beekubidde enduulu eri bekikwatako babayambe ku Mubaka wa Uganda mu Germany Ambassador Danny Ssozi Mayanja abagobaganya ku ttaka lyabwe.
Ettaka eryogerwako liwezaako yiika 15 nga lisangibwa mu kibuga Masaka nga amayumba agasukka mu kkumi goolekedde okusendebwa.
Ku biwandiiko byetulabyeko, kooti yali yayimiriza omuntu yenna okubaako kyakolera ku ttaka wabula ate musangiddwamu ebinnya ebisimiddwa okwetoloola ettaka lino
Abamu ku bagobaganyizibwa ku ttaka kuliko Hanifa Namukwaya, Ronald Jjingo, Ashraf Ssemanda n’abalala.
Ssentebe w’omuluka gwa Samaliya ward Michael Mpiima agamba nti agezezaako okwogera n’abakulira eby’okwerinda bonna mu kitundu wabula nga si balambulukufu.
Tugezezaako okunonya Ambassador Danny Ssozi Mayanja okubaako kyatubuulira ku nsonga zino wabula tulemeddwa


text:
Ababaka ba parliament batandise kakuyege w’okunoonya anadda mu ntebe ya sipiika wa parliament, oluvannyuma lw’abadde sipiika Jacob Oulanyah okufa.
Wabula mu kiseera kino tewali mubaka noomu yavuddeyo kweyogerera nti ayagala ekifo kino.
Ssemateeka w’eggwanga ennyingo eye 82 akatundu 4 , egamba nti singa ekifo kya sipiika kisigala nga kikalu, palament erina okukijjuza nga tenabaako mulimu gwonna gwekola.
Kino kireetedde ababaka okutandika okukuba kakuyege w’okulonda sipiika omuggya, nga betegekera okukungubagira abadde sipiika Jacob Oualanya.
Wadde omumyuuka wa sipiika waali, etteeka terimwogerako nti oba asobola okukubiriza olutuula lwonna nga sipiika avuddewo.
Wabula ennyingo yeemu eye 82 eya ssemateeka w’eggwanga, obuyinza obukubiriza olutuula lwa parliament okujjuza ekifo kya sipiika yabukwasa ssaabalamuzi w’eggwanga, nga mu kiseera kino ye Alfonse Owinyi Dollo.
Envuuvuumo zaatandise dda mu palament era waliwo ababaka abawuliddwa nga baliko bebakuutira akadingiddi okudda mu kifo kya Oulanya.
Asuman Basalirwa omubaka wa Bugiri era munnamateeka agambye nti ssabalamuzi weggwanga yalina okufulumya enteekateeka eyokulonda sipiika wa parliament mu bwangu, bakungubagire Jacob Oulanyah mu bitiibwa bya parliament ebijjuvu.
Waliwo abamu ku babaka abali mu kakuyege womumyuuka wa sipiika Anita Among nti naye ekifo kino akyagala, wabula ono tanavaayo kweyogerera nti ekifo kino akyagala.
Kinnajjukirwa nti gyebuvuddeko envuuvuumo zino bwezaatandiika nti ekifo kya sipiika Anita Among akyagala, yasinziira mu palament nabyeewakana.
Anita Among yagamba nti wakubeera omumyuka wa sipiika okumala emyaka 10, oluvanyuma yesimbewo afuuke sipiika era okumala emyaka 10.
Omubaka wa Buyaga west Banabas Tinkasimire akisiinyizaako nti singa eyali sipiika wa parliament eye 10, Rebecca Alitwaala Kadaga akomawo neyeesimbawo, kyakwongera ebbugumu mu kakuyege ono, naagamba nti singa nekifo kyomumyuuka wa sipiika kisigala kikalu, omubaka wa Lwemiyaga Theodore Ssekikubo akyagala.
Abamu basonze ku Jacob Oboth Oboth minister omubeezi owebyokwerinda ng’ono yavuganyaako ku ky’obumyuka bwa sipiika, mu kulonda okuwedde.
Nampala woludda Oluvuganya gavument mu palament JohnBaptist Nambeshe agambye nti olukiiko lwaba minisita ku ludda oluvuganya government, nalwo lwakutuula enkya ku lw’okubiri lwogere ku nsonga eno eyokujjuza ekifo kya sipiika.
Nathan Itungo omubaka wa Kashari North mu district te Mbarara ye awadde babaka banne amagezi, nti baguumikirize ekibiina kya NRM, kyekiba kisalawo ku muntu anadda mu kifo ekyo.
Oulanya ye sipiika wa palament asoose mu byafaayo bya Uganda okufiira mu offisi, ngekifo kya sipiika akimazeemu emyezi 8 gyokka


text:
Lugaba Ddunda nze nkwagala
Nkwebaza ebyo by’ompadde
Olw’ebirungi ebyo byompa
Ntodde nkudizze Lugaba
Tobigaana bisiime Taata
Nsonyiye buli omu eyansobezza
N’omutima omumenyefu Taata
Ntusse nze nkidizze
- Omugati n’eviino bibino, byendeese Taata bisiime
N’omutima ngukuwa Taata, siima ebirabo byange
- Nze aweereza Taata onsasire, ndi mutene Taata onyambe
Nkimanyi oli waakisa mukama, siima ebirabo byange
- Bye sirina bingi ow’ekisa, nze nkusaba Taata obimpe
Eneema zo simpe Taata, nyimbe okwagala kwo
- Olwaaleero nkwewa onnambike, buli kye nnina Taata kitwale
Onkwateko ontuuse gy’oli, gye wategeka ng’ontonda


text:
Wabaddewo akajagalalo mu Ppaaka ya Takisi e Masaka omusajja bwaleese omulambo nagusuulira abakulira Takisi mu kibuga Masaka ababadde bakutte emotoka ye.
Ivan ssali nga muvuzi wa takisi ku luguudo lwa Jinja – Kampala yasudde omulambo gw’omwna we omuto mu Ppaaka oluvannyuma lwabakulira Takisi okukwata emotoka ye ngono babadde bamuteerebereza okuba nga atikka abasaabaze ng’okumukwata bamusanze mu Nakayiba mu kabuga k’omu Nnyendo webatunda kkeesi z’abafu.
Aba Ttakisi nga bakulemberwamu omuvubuka ategerekeseko erya Muyi bebakutte emotoka ya Ivan, nga agamba nti akanze kwewozaako nga buteerere okukakana nga baleese kasiringi egisike.
Ssali alabye embeere egaanye olwo nafuna owa booda booda amutudde ku kyalo Vvuma awabadde omulambo gw’omwana we naguggyayo naguleeta nagubasuulira mu Ppaaka olwo abantu nebabuna emiwabo.
Abantu ab’enjawulo bavuddeyo nebalangira abakulira Ttakisi mu Masaka okweyisa obubi.
Share.


text:
OMUKULEMBEZE we Ggwanga era nga yakwatidde ekibiina Kya NRM bendera mu kulonda okubinda binda Yoweri Kaguta Museveni akukulumidde akakiiko ke by’okulonda nga agamba nti naye bamusibye okukukola enkiiko ze kyokka nga abadde agoberera amateeka get byobulamu.
Museveni agamba nti ye muntu agoberera amateeka era kuzibu okugamenya, nti kyokka akakiiko tekamulowozezzaako ne kasalawo okumugatta ne banne bwe bavuganya ababadde bagamenya, kyagamba nti kigenda kumunyiga nnyo nabantu be.
“Nze mbadde nkuba enkiiko za Bantu 200nga bwe baatulagira kyokka abalala nga bakungaanya abantu abangi ennyo nga tebafuddeyo KU bulamu bwabwe olwe kirwadde Kya Covid ekyongedde okwakaliisa, nabadde ndowooza nti nze bagenda kungamba ngende mu maaso ne nkiiko eziri mu mateeka kyokka nange akakiiko tekantalizza” Museveni bwe yagambye
Okwogera bino yabadde ayogerako eri bannaMukono KU mikutu emigatta Bantu, oluvanyuma lw’okukyala mu Disitulikiti Eno nabaako emirimu gyakola nga omukulembeze we Ggwanga omwabadde okuggulawo amakolero, enguudo, Radio yobukulisitaayo saako n’omuzikiti omukulu mu Mukono.
Yanyonyodde nti tagenda kujeemera kakiiko kano, kubanga abakakulira bwe baba nga bwe basazeewo ku lwobulamu bwa bannaUganda kyalina okukola kwe kugonda asale amagezi amalala mwagenda okuyita okunoonya akalulu mu nnaku ezisigaddeyo.
Yakubirizza bannaMukono okufaayo okukozesa ebintu Gavumenti byekoze nobwegendereza nti kubanga bitutte ensimbi nnyingi ate nga be bawa okusolo be kisobozesa Gavumenti okubikola.
Yanokoddeyo enguudo, amasanyalaze, amazzi be bilala bye yayogeddeko nti byamugaso nnyo eri obulamu bwabwe nga mu mbeera eyo byetaaga okukuuma butiribiri.
Yabajjukizza okumulonda nga ennaku z’omwezi 14 saako ne banne bwe balina bendera ye kibiina Kya NRM era nasaba bannaUganda okukuuma emirembe…
caption Pulezidenti Museveni wakati ne Mukyalawe nga beegatiddwako omulabirizi we Mukono James Williams Sebaggala oluvanyuma lwokuggulawo leediyo yobulabirizi MBS fm.
Do you have a story in your community or an opinion to share with us: Email us at editorial@watchdoguganda.com


text:
Amawulire
Poliisi ekutte maama eyayokya muwala we’ngalo
Ivan Ssenabulya
October 15th, 2021
Bya Juliet Nalwooga
Poliisi mu disitulikiti ye Napak eriko maama, wamyaka 31 gwekutte okuva ku kyalo Lokitelaemun mu gombolola ye Matany olwokukkira muwala we namwokya engalo.
Omwana gweyayokya ye Anna Modo nga kigambibwa nti yamwokya ngalo, bweyalya emmere gyatamugabidde.
Bino byaliwo nga 5 Okitobba wabula yaleka omwana natandika okuvunda engalo, ngabadde yamuggalira mu nnyumba ngamuwa nsigo za simusimu zokka.
Mike Longole, omwogezi wa poliisi mu kitundu kya Mt Moroto agambye nti abatuuze bebabagulizza ku poliisi nebagenda okununula omwana ono.
Agamby nti embeera gyebamuanzeemu ebadde mb nnyo naye bamututte mu ddwaliro.


text:
Amawulire
Babiri betuze e Lyantonde
Ivan Ssenabulya
June 1st, 2022
Bya Gertrude Mutyaba,
Poliisi mu bendo-bendo lye Masaka ebakanye n’eddimo ly’okunoonyereza ku kyaviiriddeko abantu babiri okwetta mu district ye Lyantonde okubadde ne ssentebe w’ekyalo.
Abagenzi bategeerekese nga Julius Mutabaazi myaka 52 ng’ono abadde ssentebe w’ekyalo Lwakasolola mu town council ye Lyantonde mu district ye Lyantonde.
Kigambibwa nti ssentebe ono yakozesezza wire y’amasannyalaze neyeetugira mu kazigo ke kaabadde apangisa nga ekimuviiriddeko okwetta tekinategeerekeka.
Mu ngeri y’emu ekikangabwa kibuutikidde abatuuze ku kyalo Biwolobo mu district ye Lyantonde mutuuze munabwe amanyiddwa nga Antonio Matovu Lwanga bweyeewadde obutwa neyetta.
Okusinziira ku Beatrice Mbabazi omutuuze ku kyalo kino atubuulidde nti ono yaandiba nga abadde akooye ensi olw’okuba nti abadde mulwadde saako n’okubeera n’abakazi abangi ababadde bamukanda ensimbi.
Ayogerera poliisi mu bendo-bendo lye Masaka Muhammad Nsubuga akakasizza okwetta kw’abano naakubiriza abantu okubaako banabwe bebabuulira ebizibu byabwe okusinga okwetta.


text:
Amawulire
KIU ejjuludde ekiragiro ku bawala abasoma obwannansi nóbuzaalisa
Ivan Ssenabulya
November 10th, 2022
Bya Prossy Kisakye ne Damali Mukhaye,
Kampala international university ettabi eryobugwanjuba bweggwanga, esazizzaamu ekiragiro kyeyabadde eyisiza nga kiragira abayizi bonna abawala abasoma obwannansi nobuzaalisa okusooka okukeberebwa oba bali mbuto nga tebanakola bigezo byabwe ebisembayo.
Kino bakijjuludde oluvanyuma lwokuteekebwa ku nninga ebibiina ebirwanirira eddembe lya bakyala okuyita mu kibiina ki Women Probono Initiative.
Challote Nazziwa okuva mu bannakyewa bano, agamba nti ekiragiro kino kibadde kimenya mateeka era kityoboola enkola ya gavumenti eragira abawala abali embutto okukkirizibwa okukola ebigezo byabwe
Ekiwandiiko ekifulumiziddwa omumyuka wa Chancellor ku yunivasite eno Prof Frank Mugisha Kaharuza, oluvanyuma lwokufuna okwemulugunya kwa bakyala bano kiraga nti kati abawala awatali kusooka kubekebejja oba bali mbuto.
Mungeri yemu sipiika wa palamenti Anita Among, avumiridde Kampala International Universityokwagala okutekawo obusosoze mu kwagala okukugira abawala abali embuto okukola ebigezo.
Bino abyogeredde mu ssetteserezo akawungeezi ka leero oluvanyuma lwa sentebe wekibiina omwegatira ababaka ba palaemnti abakyala era nga ye mubaka omukyala owa Tororo, Sarah Opendi okutegeeza ababaka kungeri ettendekero lya KIU gyelyabadde lyagala okulemesaamu abawala abali embuto obutakola bigezo.
Sipiika yewunyiza ekiragiro kino bwategezeza nti abayizi ba university tebaba bana wabula bantu bakulu nga na bamu basoma bafumbo.


text:
Amawulire
Ababanja amabugo bagaanye okubajjako omusaayi
Ivan Ssenabulya
October 3rd, 2021
Bya Gertrude Mutyaba
Ababanja omulambo gw’omuntu wabwe eyattibwa mu bijambiya gyebuvuddeko mu mwezi ogwomunaana bagaanye okuwaayo omusaayi eri Commissioner wa poliisi Julius Twinomujuni eyavudde ku kitebe e Kampala.
Ono yagenze e Lwengo okuggyako abagamba okuba ab’oluganda lwabo abaafiirwa omuntu wabwe, omusaayi okukebera wakati mu kunonyerea okugenda mu maaso.
Omugenzi ye Francis Ruhamyankaaka nga yali wamyaka 49 ng’ono yattibwa nga 1 ogwomunaana omwaka guno ku kyalo Ddongwa mu gombolola ya Kisekka mu district ye Lwengo.
Kati sabiiti eno, poliisi eriko abantu basatu abagambibwa nti beefuula ab’oluganda lw’omugenzi nebagenda mu state house okuggyayo ensimbi obukadde 10 ezaali ez’amabugo.
Abaakwatibwa kwaliko Edward Ssentongo ng’ono yakyogera lwatu nti yeyaggyayo ensimbi kyokka aliko abalala beyawa ku nsimbi okuli eyali akulira okunonyereza ku buzzi bw’emisango e Lwengo Patrick Mbabazi.
Kati ab’oluganda lwomugenzi okuli Kwizera Nfitumukiza, Rosemary Nyirabaseveni ne George Mbonipa bagaanye okukirza okubajjako omusaayi, bagamba nti bagala mabugo.
Ssentebe we kyalo Kanakulya mu Kyazanga town council e Lwengo David Ssebuguzi ngabasatu bano gyebaatuukira okwekubira enduulu, agambye nti naye akooye okuyamba abantu bano.
Ssebuguzi ayagala Afande Edith Nakalema ayingire mu nsonga eno, waberewo pobwenkanye.


text:
2 Bassekabaka
Essuula 8
Era Erisa yali agambye omukazi gwe yazuukiriza omwana we ng'ayogera nti Golokoka ogende ggwe n'ennyumba yo obeere yonna yonna gy'oliyinza okubeera: kubanga Mukama ayise enjala; kale n'okugwa erigwira ku nsi emyaka musanvu.
2 Awo omukazi n'agolokoka n'akola ng'ekigambo bwe kyali eky'omusajja wa Katonda: n'agenda n'ennyumba ye n'abeera mu nsi y'Abafirisuuti emyaka musanvu.
3 Awo olwatuuka emyaka omusanvu bwe gyayitawo; omukazi n'akomawo ng'ava mu nsi y'Abafirisuuti: n'afuluma okukaabirira kabaka olw'ennyumba ye n'ekyalo kye:
4 Awo kabaka yali ng'ayogera ne Gekazi omuddu w'omusajja wa Katonda ng'agamba nti Nkwegayiridde, mbuulira ebikulu byonna Erisa bye yakola.
5 Awo olwatuuka bwe yali ng'abuulira kabaka bwe yazuukiza oyo eyali afudde, laba, omukazi gwe yazuukiriza omwana we n'akaabirira kabaka olw'ennyumba ye n'ekyalo kye. Gekazi n'ayogera nti Mukama wange, ai kabaka, ono ye mukazi n'ono ye mwana we Erisa gwe yazuukiza.
6 Awo kabaka bwe yabuuza omukazi n'amubuulira. Awo kabaka n'amuteekako omumbowa omu ng'ayogera nti Muddize byonna ebyali ebibye n'ebibala byonna eby'ekyalo okuva ku lunaku lwe yaviiramu mu nsi okutuusa leero.
7 Awo Erisa n'ajja e Ddamasiko; era Benikadadi kabaka w'e Busuuli yali ng'alwadde; ne bamubuulira nti Omusajja wa Katonda azze eno.
8 Kabaka n'agamba Kazayeeri nti Twala ekirabo mu mukono gwo ogende osisinkane omusajja wa Katonda omubuulizeemu eri Mukama ng'oyogera nti Ndiwona endwadde eno?
9 Awo Kazayeeri n'agenda okumusisinkana n'atwala ekirabo eky'oku buli kintu ekirungi eky'omu Ddamasiko, ebyetikkibwa n'eŋŋamira amakumi ana, n'ajja n'ayimirira mu maaso ge n'ayogera nti Omwana wo Benikadadi kabaka w'e Busuuli antumye gy'oli ng'ayogera nti Ndiwona endwadde eno?
10 Erisa n'amugamba nti Genda omugambe nti Tolirema kuwona; naye Mukama antegeezezza nga talirema kufa.
11 N'amwekaliriza amaaso okutuusa ensonyi lwe zaamukwata: omusajja wa Katonda n'akaaba amaziga.
12 Awo Kazayeeri n'ayogera nti Mukama wange akaabira ki? N'addamu nti Kubanga mmanyi obubi bw'olikola abaana ba Isiraeri: ebigo byabwe olibyokya omuliro, n'abalenzi baabwe olibatta n'ekitala, era olitandagira abaana baabwe abato, era olibaaga abakazi baabwe abali embuto.
13 Awo Kazayeeri n'ayogera nti Naye omuddu wo kye ki, ye mbwa obubwa, akole ekigambo ekyo ekikulu? Erisa n'addamu nti Mukama antegeezezza nga gw'oliba kabaka w'e Busuuli.
14 Awo n'ava awali Erisa n'ajja eri mukama we; n'amugamba nti Erisa yakugamba ki? N'addamu nti Yambuulira nga tolirema kuwona.
15 Awo olwatuuka enkya n'addira eky'okwebikka n'akinnyika mu mazzi n'akiteeka ku maaso ge n'okufa n'afa: Kazayeeri n'afuga mu kifo kye.
16 Awo mu mwaka ogw'okutaano ogwa Yolaamu mutabani wa Akabu kabaka wa Isiraeri, Yekosafaati nga ye kabaka wa Yuda mu biro ebyo, Yekolaamu mutabani wa Yekosafaati kabaka wa Yuda n'atanula okufuga.
17 Yali yaakamaze emyaka amakumi asatu mu ebiri bwe yatanula okufuga; n'afugira emyaka munaana mu Yerusaalemi.
18 N'atambulira mu kkubo lya bakabaka ba Isiraeri ng'ennyumba ya Akabu bwe baakolanga: kubanga yafumbirwa muwala wa Akabu: n'akola ebyali mu maaso ga Mukama ebibi.
19 Naye Mukama teyayagala kuzikiriza Yuda ku lwa Dawudi omuddu we nga bwe yamusuubiza okumuwa ettabaaza olw'abaana be emirembe gyonna.
20 Ku mirembe gye Edomu n'ajeema okuva wansi w'omukono gwa Yuda, ne beekolera kabaka.
21 Awo Yolaamu n'asomoka n'agenda e Zayiri n'amagaali ge gonna wamu naye: n'agolokoka kiro n'akuba Abaedomu abaamuzingiza, n'abaami b'amagaali: abantu ne baddukira mu weema zaabwe.
22 Awo Edomu n'ajeema okuva wansi w'omukono gwa Yuda ne leero. Awo Libuna n'ajeema mu biro ebyo.
23 Era ebikolwa ebirala byonna ebya Yolaamu ne byonna bye yakola tebyawandiikibwa mu kitabo eky'eby'omu mirembe gya bassekabaka ba Yuda?
24 Awo Yolaamu ne yeebakira wamu ne bajjajjaabe n'aziikirwa wamu ne bajjajjaabe mu kibuga kya Dawudi: Akaziya mutabani we n'afuga mu kifo kye.
25 Mu mwaka ogw'ekkumi n'ebiri ogwa Yolaamu mutabani wa Akabu kabaka wa Isiraeri Akaziya mutabani wa Yekolaamu kabaka wa Yuda n'atanula okufuga.
26 Yali yaakamaze emyaka amakumi abiri mu ebiri bwe yatanula okufuga; n'afugira omwaka gumu mu Yerusaalemi. Ne nnyina erinnya lye yali Asaliya muwala wa Omuli kabaka wa Isiraeri.
27 N'atambulira mu kkubo ly'ennyumba ya Akabu n'akola ebyali mu maaso ga Mukama ebibi ng'ennyumba ya Akabu bwe baakolanga: kubanga yali mukoddomi wa nnyumba ya Akabu.
28 N'agenda ne Yolaamu mutabani wa Akabu okulwana ne Kazayeeri kabaka w'e Busuuli e Lamosugireyaadi: Abasuuli ne bafumita Yolaamu ekiwundu.
29 Awo kabaka Yolaamu n'akomawo okuwonera e Yezuleeri ebiwundu Abasuuli bye baamufumitira e Laama bwe yalwana ne Kazayeeri kabaka w'e Busuuli. Akaziya mutabani wa Yekolaamu kabaka wa Yuda n'aserengeta okulambula Yolaamu mutabani wa Akabu e Yezuleeri kubanga alwadde.


text:
Amawulire
Omulabirizi Ssebagala akuutidde abasumba ku byóbutujju
Ivan Ssenabulya
November 6th, 2021
Bya Ivan Ssenabulya,
Omulabirizi we Mukono James William Ssebaggala alabudde abasumba bonna mu Bulabirizi okwerinda ebikolwa eby’obutujju.
Agambye nti batekeddwa okwongeramu amaanyi mu byokwerinda, okukebera abantu bonna abayingira mu makanisa atenga teberebidde nekirwadde kya ssenyiga omukambwe.
Omulabirizi yasinzidde mu lukiiko lw’obulabirizzi olwa buli mwaka olugenda mu Synod Hall ku kitebe ky’obulabirizi e Mukono nakola okulabula kuno.


text:
Katweyongereyo n’emboozi yaffe ku bintu ebiyinza okudda mu kifo kya PayPal mu Afirika yaffe. eBillme nkola mpya eyatongozebwa mu Amerika, nga esobozesa abantu abatalina kaadi ya Credit card okusasula ku yintanenti. Nga PayPal, MoneyBookers, Google Checkout n’ebirala, eBillme nkola eyetagisa okusobozesebwa emikutu gya yintanenti.
eBillme ekola etya?
1.Genda ku mukutu gwogulako ebintu ku yintanenti osalewo byoyagala okugula nga bulijjo.
2.W’ofulumira omukutu ogwo, londa eBill nga engeri y’okusasulamu.
3.eBill ejjakuweereza obubaka obukubanja.
4.Osobola okusasula ku yintanenti nga okozesa akawunta yo eya banka, oba ogumu ku mikutu gyabwe 75,000.
5.Nga omaze okusasula, eBillme nga esasula ekintu ky’oguze, olwo kiryoke kikuweerezebwe ku lyaato.
Nga bwe kiri, enkola eno esobola okukolera ffe Abafirika abatalina kaada ya ‘credit card’ kubanga kikusobozesa okusasula nga okozesa MoneyGram (eringa Western Union), nga esangibwa mu nsi yonna. Era osigala nga olina okusasula ensimbi zonna ezetaagisa okutambuza ensimbi, naye kintu ekisobozesa okusasula ku yintanenti.
Omutimbagano gwaabwe teguwa bubaka bwonna ku kubaawo kwenkola yaabwe wabweeru wa Amerika, naye enkola eyafananyiriza eyo esobola okugonjoola ebizibu mu Afirika ebyesigamye ku butaba na credit card n’okusuubula ku yintanenti mu Afirika. Enkola eno yeraga nga engeri abasuubuzi ku yintanenti gye bayinza okutuuka eri abo abatakozesa banka mu Amerika nga bano bali mu bukadde bw’abantu.
Enkola nga zino mu Afirika mwe ziri mu ngeri etali ntongole. Abantu abava ebweru okukola mu Afirika wamu ne Abafirika bameka abalina akawunta mu banka ebweru abesanga nga bakozesa credit card wamu ne PayPal okugula ebintu ku yintanenti, nga kw’ogasse n’okusasulira enkola ya yintanenti? Ekibulawo kwekutongoza enkola zino, enkola ennung’amu esobozesa abasuubuzi ne zi banka okubeera n’omuntu omulala wakati.
Ani agenda okubyenyigiramu?


text:
Bannabyabutale aba Dow Jones balonze Nokia nga kampuni esinga obuggumivu mu kutangaaza kwabwe okwomwaka 2009/2010. Oluvannyuma lwokukulembera e Bulaaya okumala emyaka egiwera, Nokia efuuliddwa “Kampuni ekulembedde ensi yonna mu tekinologiya”. ITNewsAfrica egamba:
Nokia ebadde egatta ebitwetolodde wamu n’enkola enzigumivu mu ngeri gyebadde eddukanyaamu bizinesi okumala emyaka egisukka mu 10 era kampuni erowoza nnyo ku byobutonde mu bintu byonna byebadde ekola. Kino kikendeezezza okwonoona embeera yobudde mu kusiba ebintu, enkozesa yamasanyalaze, ebyetagisa okukola, okukola ebintu ebipya wamu n’okukyuusa ebikoze okubizza obujja.
Nokia ekola n’ebibiina bya gavumenti ebyenjawulo, eby’obwannakyewa wamu n’abazira kisa okubunya enjiri yokukozesa amasimu okukuuma ebyobutonde wamu nokugonjoola ebizibu byabantu wamu n’ebyenfuna. Emu ku pulojekiti zabwe ezakakolebwa ye nkwaso (sofutiweya) ali mu kukozesebwa abebyobulamu okulondoola n’okulwanyisa okubalukawo kwendwadde mu Brazil, wamu n’okukozesa ebya mobayilo okutuusa ebikozesebwa mu masomero eri abaana mu bifo ebiri ewala ennyo mu Brazil, Philippines ne South Africa.
Nga emu ku nkola y’okulabirira ebyobutonde, Nokia yeyongera okukola ku kukendeeza amasannyalaze agakozesebwa wamu n’okwongera obwangu mu mirimu gyabwe. Ebimu ku bye bakoze mwe muli okukendeeza okutambula, okuteeka sente mu kunonyereza wamu n’okukola tekinologiya omupya nga bakozesa ebyamasannyalaze ebisobola okuddizibwawo, era esuubira okwongeza ku nkozesa y’amasanyalaze agava mu bintu ebitayonoona bya butonde nga kati kye kimu kyakuna kyamasanyalaze ge bakozesa.
Nokia emaze okufuna ebirabo ebyenjawulo olwamasanyalaze gano.


text:
Bya Elisa Nicholas Ssekitende
Atwala eby’obutonde mu Kibuga Masaka Henry Kibuuka, ategeezezza nga bwewatali muntu akkirizibwa kukolera mirimu oba okuzimba mu bitundu by’entobazi, nga talina lukusa okuva mu offiisi evunaanyizibwa kuby’obutonde bwensi.
Kibuuka asinzidde mu Lukiiko n’abatuuze b’e Kabonera mu division ya Kimaanya Kabonera mu Kibuga Kino, olwategekeddwa aba MASAKA CITY DEVELOPMENT FORUM-CDF ekulemberwa Vicent Kasumba, n’ategeeza nga bwekimenya Amateeka okwoleza ebidduka mu Bitundu by’entobazi, okusaawamu omuddo, okukumamu omuliro, okuvubamu n’ebirala, naddala nga tolambikiddwa.
Ono era ategeezezza nga bwekimenya amateeka okuleekanyiza abantu ebidongo mu Kibuga, n’okumala gamansa bisasiro.
Avunaanyizibwa ku nsonga z’abaana, amaka ssaako okulakulanya abantu mu bitundu byaabwe muyite CDO Martin Kizza, asinzidde eno n’avumirira ebikolwa eby’okutulugunya abaana mu Maka, ebiviirako bangi okudduka ewaka nebadda ku nguudo, n’abawala nebawunzika nga bafunyisiddwa embuto.
E Masaka eno, waatandikibwayo ekitongole ekirwaanirira obutonde bw’ensi, naddala entobazi n’ebibira, ebiviirako enkyukakyuka y’obudde ereeta ekyeeya ekiwanvu mu bitundu ebimu, sso ng’ewalala bakosebwa nnyo kibuyaga, muzira n’amataba. Ekitongole kino kiyitibwa BIODIVERSITY CONSERVATION FOUNDATION-BCF nga Kikulemberwa Antonio Kalyango.


text:
Amawulire
Agambibwa okwagala okussaddaaka omuwala asimatuse okuttibwa
Ivan Ssenabulya
October 10th, 2022
Bya Abubaker Kirunda,
Omusajja mu disitulikiti y’e Buikwe asimatuse okuttibwa abatuuze ku kyalo Nakalang mu Divizoni y’e Wakisi kubigambibwa nti yabadde agezaako okusaddaaka omuwala ow’emyaka 16.
Ssentebe wa LC1 mu kitundu kino, Haruna Basajasubi atubuulidde nti poliisi etuuse mu budde okutaasa omutemu.
Ono agambye nti kigambibwa nti omuwala ono yamubbye ku baliraanwa n’amutwala mu basawo b’ekinnansi ne bamugaana nga bwebakizudde nti alina obuzibu ku bwongo, kwekumuzaayo ku kyalo ku n’amusuula.
Omuwala eyasimatuse okuttibwa naye atubuulidde nti ekyamutaasiza be basamize okumugaana nga balowooza nti alina obuzibu ku bwongo.


text:
Bya Elisa Nicholas Ssekitende
Omubaka wa Gavumenti Atuula mu District y’e Lwengo Herman Ssentongo, awadde ebiragiro eri ba Ssentebe b’amagombolola wonna okwetoloola district eno, okusimba emiti egy’ebibala n’ebikome ku bitebe byaabwe.
RDC Ssentongo era alagidde n’abakulu b’amasomero nabo okusimba emiti ku Nkomera z’amasomero gaabwe wamu n’ebibangirizi, olwo n’abantu baabulijjo balabireko okugyisimba mu Maka gaabwe, ng’omu ku Kaweefube w’okuyambako okutaakiriza obutonde n’okwewala ebibamba ebijja bibagwiira.
Kino kiddiridde Kibuyaga owamaanyi nemuzira ebyakuba abatuuze ku byalo ebiwerako mu Ggombolola y’e Malongo mu district eno, abantu nebasigala nga tebalina mmere yakulya, olw’ensuku zaabwe n’ebimera ebirala okusaanyizibwawo, sso nga n’abamu amayumba gaabwe gaalekebwa ku Ttaka, nebasigala nga tebalina webeegeka Luba!!
RDC Ssentongo nti ssinga abantu bajjumbira okusimba emiti n’okukuuma obutonde, kijja kuyambako okwewala ebigwa tebiraze nga bino ebiviirako n’abamu okufiirwa obulamu, ne Gavumenti okusasaanya ensimbi ennyingi mukubadduukirira.


text:
President Gen Yoweri Kaguta Museveni Tibuhaburwa aliko abaserikale mu ggye ly’eggwanga erya UPDF basuumusizza amadaala, olwobuweereza bwebakoze eri ensi yabwe.
Abaserikale abasuumusiddwa bali 76.
Amyuka akulira ekitongole ekikessi ki Chiftance of Military Intellegence abadde Col.Abdul Rugumayo alinyisiddwa eddaala okutuuka kati Brig Gen.
Kuliko 62 babadde ba captain basuumusiddwa okudda ku ddaala lya Major.
Ababadde ba lutenant bali 13 kati bafuuse ba Captain.
Omwogezi w’eggye lya UPDF Brig Gen Felix Kulayigye abayozayozezza okutuuka ku kkula eryo.


text:
Club ya Vipers eyongedde okwenywereza ku ntikko ya liigi ya babinywera eya Uganda Premier League, ekubye club ya Mbarara City goolo 2-0.
Omupiira guno guzanyidwa mu kisaawe kye Kakyeka Mbarara.
Goolo eziwadde Vipers obuwanguzi ziteebeddwa Yiga Najib ne Milton Kariisa.
Vipers kati ekulembedde liigi eno nóbubonero 52.
Mungeri yeemu KCCA ekubye UPDF goolo 3-0 mu kisaawe e Bombo, zino zitebeddwa abazannyi Sadat Anaku, Brian Aheebwa neyakyeteeba eya Danato Okello.
Kati KCCA eri mu kifo kyakubiri nóbubonero 45.
Ate mu mpaka za University Football League, Uganda Christian University etandise nabuwanguzi bw’ekubye Victoria University goolo 2-0 ku UCU e Mukono.
UCU bebanantamegwa ba season eyasembayo mu 2019.
Goolo ezibawadde obuwanguzi ziteebeddwa abazannyi Sekandi Enoch ne Isaac Ofoyrwoth.
Empaka zino eza Uganda Premier League zigenda kuddamu enkya nómupiira gumu,nga IUIU egenda kuttunka ne Busitema.


text:
Back to Games Index
Tandika n’okulonda anakulembera. Akulembera atandika omuzannyo ng’agamba, “Nina ekisolo kye ndowoozaako, kye ŋŋenda okubanyonyola. Nja kwassa ensigo y’ekijjanjaalo ku mwana asooka okuteeba erinnya lyakyo. Naye okirizibwa okuteeba omulundi gumu gwokka. “Oyo akulembera annyonnyola embeera ezimu ez’ekisolo ekyo, nga: “Ekisolo kino kitambulira ku maggulu anna, kirina akakira kampi era kirya bimera.” Ekyokulabirako, omwana omu ayinza okuteeba “Embuzi.” Bw’abeera nga mukyamu, agobwa mu muzannyo. Oyo akulembera agatako ekintu ekirala kyonna nga, “kya kiragala.” Omwana ayinza okuteeba “envubbu.” Ky’ateebye bwe kibeera nga ky’ekituufu, oyo ateebye afuna ensigo y’ekijjanjaalo era n’afuuka oyo akulembera. Naye bwe kibeera nga kikyamu, oyo ateebye agobwa mu muzannyo. Oyo akulembera alina okweyongera mu maaso okuleeta obubonero obulala, ng’aleeta kamu kamu buli kiseera. Buli wakoma okuleeta obubonero obungi, okuteeba we kukoma okubeera okwangu. “Kirina omukono,” akulembera bwayongezaako. Awo nno abaana abawerako bayinza okulekaana nti “enjovu!” Oyo asooka okwogera eky’okuddamu ekituufu afuna ensigo y’ekijjanjaalo. Muyinza okuzannya emirundi gyonna gye mwagala, nga buli luzannya oyo akulembera alowooza ku kisolo ekirala. Oyo yenna asinga okubeera n’ensigo z’ebijjanjaalo ku nkomerero y’omuzannyo y’abeera alidde mu banne akeendo.
The children stand in a line, about ten feet apart, each resting his hands on his thighs and bending his head forward. This is called "making a back." The child at the rear of the line takes a short run and leaps over each of the others, placing his hands on their backs and jumping, legs apart. The child who is leaped assists the leaper by rising slightly as he jumps. When the leaper has leaped over each of the other children, he makes a back at the head of the line, and the child at the rear becomes the leaper.
For more fun: Leapfrog can be played as a race. Divide into two teams, and begin at a starting line. The team that leapfrogs to the finish line first is the winner.
Back to Games Index


text:
Amawulire
Anite agamba bagala kumutta
Ivan Ssenabulya
August 19th, 2019
Bya Prosy Kisakye
Minister omubeezi avunyizibw ku by’okusiga ensimbi Evelyn Anite ategezezza nga bwewaliwo, ba mafia abatisatiisa okutuusa obulabe ku mulamu bwe munda mu kitongole kya UTL.
Bino abitegezezza banamawulire batuuzizza mu Kamapala, ngagambye nti okuva lweyakalambira wabeewo okunonyereza ku mirmu gyomukutu gwe gwanga ogwebyemuliziganya waliwo ababaddenga bewera okumutta.
Agambye nti waliwo abalumika essimu ye nga waliwo nabamusindikira obu-messegi ku ssimu ye.
Anite kati agambye nti agenda kuwnadikira ssabapoliisi we gwanga, okumutegezaako.


text:
Amawulire
Entiisa e Bugiri- abatuuze bagudde ku mulambo
Ivan Ssenabulya
April 12th, 2022
Bya Kirunda Abubaker,
Entiisa ebutikidde abatuuze ku kyalo Buwole mu Bugiri Northern Division, bwebagudde ku mulambo gw’omusajja nga gulengejja okumpi ne woteeri.
Bino bibadde ku Sonai Hotel, nga tekinaba kutegerekeka kiki ekyamutuseeko.
Ssentebbe wa LC 111, nga ye Sande Mukoba agambye nti omugenzi tamanyikiddwa bimukwatako, naye basubira bamutidde walala omulambo nebaguleeta nebaguwanika okumpi nakaduuka akalinaanye woteeri.
Poliisi eyitiddwa nebajjawo omulambo negutwalibwa mu gwanika lyeddwaliro e Bugiri, okwongera okujanajabibwa.


text:
Amawulire
Oryemu yesambye ebigambo bya Gen Muhoozi
Ivan Ssenabulya
March 3rd, 2022
Bya URN
Gavumenti yesambye ebigambo ebyayogeddwa omudumizi wamagye gegwanga agaokuttaka Gen Muhoozi Keinerugaba, bweyawagidde ekyakolebwa Russia okulumba lya Ukraine.
Bino yabiteeka ku twitter, bweyali ayongereza ku byali biwandikiddwa munnamauwlire Andrew Mwenda.
Bino byavumiriddwa nnyo, nga n’omukago gwa Bulaaya olunnaku lweggulo baafulumizza ekiwandiiko nga balabula abakulembeze mu Uganda, ku bigambo bino.
Kati minisita omubeezi owensonga zebweru wegwanga, avunanyizbwa ku nkolagana namawanga amalala Henry Okello Oryem, ebigambya Muhoozi abyesambye nagamba nti ssi bitongole er tebikirira minisitule ye wadde gavumenti ku nsonga za Ukraine ne Russia.
Agambye nti yabadd ndowooza ye ngomuntu era nga nabantu abalala bwebabeera nendowooza zaabwe.
Oryem agambye nti Uganda tewagira bikolwa byakuwakula ntalo na kulwanagana, webayimiridde ku nsonga zino nti enjuuyi zombie ziteseganye okutuuka ku kukaanya.


text:
Amawulire
Poliisi eggalidde abakoze efujjo ku kitebe kya Saudi-Arabia
Ivan Ssenabulya
August 23rd, 2022
Bya Rita Kemigisa,
Police mu Kampala ekutte neggalira abavubuka 2, okubadde n’omugoba wa mmotoka ya Ambulance nnamba UAQ 814B, ng’ebalanga kwenyigira mu bikorwa bya bumenyi bw’amateeka ku kitebe kya Saudi Arabia wano mu Kampala.
Bano 2 okukwatibwa kiddiridde ekibinja ky’abavubuka ab’ekibinja kya ‘The Torture Survivors Movement Uganda, okugenda bekalakaasize ku kitebe kya Saudi Arabia mu Uganda, nga beemulugunya ku mbeera ya banna Uganda abakolera mu mawanga ga buwalabu gyebayisibwaamu.
Bano babakutte ne motoka yabwe ng’esangiddwamu ne saduuke y’abafu.
Abavubuka bano bagamba nti banna Uganda bangi abagenda e Buwalabu okukuba ekyeeyo, nebayisibwa mu kutulugunyizibwa okwamanyi naabamu nebafiiramu kyokka nti abakwatibwako tewali kyebakoze okumalawo ekizibu kino.


text:
Ssaabasajja Wakubonekako Eri Obuganda Kusaawa 6 Olwaleero 08.10.2022
Ajja Kunsinziira Mu Bulange Mengo
Ssaabasajja Kabaka Ronald Kimera Muwenda Mutebi asiimye okulabikako eri Obuganda era ayogereko eri abantube olwaleero nga 08.10.2022 nga Buganda ejjukira amefuga gaayo.
Kinajjukirwa nti nga 08.10.1962, Duke wa Kent yagenda e Mengo naawa Buganda obwetwaaze bwaayo oluvanyuma lw’olukiiko olwaliwo mu Lancaster mu London mu 1961, Ssekabaka Muteesa mweyasabirwa akirize Buganda okugattibwaako ebitundu ebirala ebya Uganda olwo Uganda nayo esobole okuweebwa obwetwaaze.
Ssekabaka Muteesa yakiriza Buganda okugigattako ebitundu ebirala wabula nga yo esigala n’enfuga eya Federo nga erina puliisi eyaayo era nga esolooza omusolo ogwaayo nga basobola okukola emirimu gyaayo mu by’enjigiriza, eby’obulamu n’enkulakulana okutwalira awamu.
Ebitundu bya Uganda bino mwaliimu, Buganda, (yali yankizo nnyo) kubanga okukiriza kwa Buganda okugigattako ebitundu ebirala nga muno mwemwaali Busoga, Tooro, Bunyoro, Bukedi, Lango, Acholi, Bugishu, Kigezi, Ankore, Madi, Teso, Karamoja ne Rwenzururu kyasobozesa Uganda eyawamu okutondebwaawo nokusobola okkuwa Uganda obwetwaaze bwaayo nga 09.10.1962.


text:
Okuwulira okusaba kwa Gen Henry Tumukunde okufuna ‘bail’ kuwedde nga abadde abadde ku vidiyo mukomera e Luzira.
Omulamuzi wa Kkooti Enkulu Justice Kwesiga agaanye okusaba kwe nga agamba nti mu kiseera kino eggwanga liri ku ‘Lockdown’ olwa ekirwadde kya #COVID19 wam n’okulemererwa okuleeta abamweyimirira nga Basirikale baggye lya Uganda Peoples’ Defence Forces – UPDF abali waggulu w’ejjinja lya Gen. Tumukunde nga bakyali mu maggye wamu n’ebbaluwa ebanjula eri ekkooti okuva ewa Chief of Defense Forces.
Gen. Tumukunde bamumye bail
Okuwulira okusaba kwa Gen Henry Tumukunde okufuna ‘bail’ kuwedde nga abadde abadde ku vidiyo mukomera e Luzira.


text:
Amawulire
Omuwendo gw’abalina obuzibu ku bwongo gweyongedde
Ivan Ssenabulya
May 9th, 2022
Bya Moses Ndaye,
Minisitule eyebyobulamu yakukola okunonyereza okwetoloola eggwanga lyonna okuzuula omuwendo omutuufu ogwa bantu abalina obuzibu ku bwongo.
Okusinzira ku Dr. Charles Olaro, Director for clinical services mu minisitule agambye nti omuwendo gwa bantu abalina obuzibu ku bwongo gweyongedde ne bitundu 5.1% mu bakyala ate abaami bali 3.6% mu ggwanga lino nga abasing bagwa edalu lwa birowoozo bingi
Ono era ategezeza nga bannauganda ebitundu 35% bebalina obuzibu ku bwongo wano walagidde obwetaavu obwokukola okunonyereza abantu bano bamanyibwe basobole okuyambibwa.


text:
Bya Boniface Kizza
Banna Masaka okusingira ddala banna kibiina ki National Resistance Movement (NRM) okwetolola ekibuga Masaka basazeewo begatte ku kukuza amazalibwa gamutabani wa pulezidenti Museveni Muhoozi Kainerugaba agemyaka 48. Kinnajjukirwa nti Muhoozi Kainerugaba ye muddumiizi weggye erya UPDF aryokuttaka era gyebuvuddeko yavaayo n’ategeeza ensi nga bwawezezza emyaka 48 era n’asalawo okukuza amazalibwa gano wamu ne banayuganda.
Kino kyawaliriza abasusuuta pulezidenti Museveni kko nekibiina kya NRM okwetolola eggwanga nga bagenda bategekayo emikolo nga ogwategekeddwa e Masaka omwabadde ebbugumu elyammaanyi nnyo nga era gyatandise n’okukumba nga kwotadde nabavuzi ba bodaboda ababadde bazivuga obuweewo wabula nga bonna benanise T-shirt eziwandikiddwako ebigambo ebisusuuta Muhoozi.
Abamu kubannakibiina ki NRM abakukuutivu mukibuga Masaka bazze mubungi era abamu mukwogerako nabo nga bategezezza nga Muhoozi bwasanira okubeera pulezidenti addako. Ebyakoleddwa kumukolo guno byabadde bingi ngamuno mwemulu n’okwogerera aboludda oluvvuganya ebisogovu, eranga wabaddewo n’okusala cake eyabadde ewumbiddwa obulungi mukala ya NRM eya kyenvu.


text:
3734 Views
Intro Your bwoy Mpa Sound this Dre Cali Hmmm eh Kraizy Verse 1 Oh baby bwentyo bwe nali ndowooza Naawe bwe wali olowooza eri mu ntandikwa Ka firimu k'omukwano gwo mu kwanjula aah Kaali ka kabi nga katemagana Wansuubiza nti mu nsi ne mu bwengula Tewaliba atugattulula, naye Kati laba wagenda n'omutima baagutwala Address baazikyusa dda Oh see right now girl am thinking Do you got a minute? Twanditudde ne tuteesa Kuba ekyombo ky'omukwano it's sinking Chorus Kati laba ekifuba kinnuma Kinnuma ntaasa Sikyayagala na kola dear Nsiiba mu beer ntaasa Gano amaziga ge nkulukusa Manya nti gajjuza eppipa Kati laba ekifuba kinnuma Kinnuma ntaasa Eh yeah yeah Verse II Ssi bwentyo nze bwe nali nakibala Naye Mukama bwatyo bwe yakigera aah Ensobi zikolwa bantu Naye n'okusonyiwa no kya buntu, hmm Mukwano tokola mputtu, mpuliriza Lwaki twekola ebintu? Manyi nakusobya naye kkiriza Twefuna aah, babe Manyi no byasoba naye kkiriza twefuna Oh see right now girl am thinking Do you got a minute? Twanditudde ne tuteesa Kuba ekyombo ky'omukwano it's sinking Chorus Kati laba ekifuba kinnuma Kinnuma ntaasa Sikyayagala na kola dear Nsiiba mu beer ntaasa Gano amaziga ge nkulukusa Manya nti gajjuza eppipa Kati laba ekifuba kinnuma Kinnuma ntaasa Eh yeah yeah Verse III Oh baby bwentyo bwe nali ndowooza Naawe bwe wali olowooza eri mu ntandikwa Ka firimu k'omukwano gwo mu kwanjula aah Kaali ka kabi nga katemagana Wansuubiza nti mu nsi ne mu bwengula Tewaliba atugattulula, naye Kati laba wagenda n'omutima baagutwala Address baazikyusa dda Oh see right now girl am thinking Do you got a minute? Twanditudde ne tuteesa Kuba ekyombo ky'omukwano it's sinking Chorus Kati laba ekifuba kinnuma Kinnuma ntaasa Sikyayagala na kola dear Nsiiba mu beer ntaasa Gano amaziga ge nkulukusa Manya nti gajjuza eppipa Kati laba ekifuba kinnuma Kinnuma ntaasa Eh yeah yeah Outro Ssi bwentyo nze bwe nali nakibala Naye Mukama bwatyo bwe yakigera aah
Advertisement
Akayimba | Dre Cali
2396 Views
Singa Omanyi featuring Weasel | Dre Cali
3823 Views
Sugar | Rebo Chapo
91 Views
Lindako | Maurice Kirya
348 Views
Sinza | Eddy Kenzo
1342 Views
Am Badder featuring Jowy Landa | Grenade Official
1212 Views
Njakukadiwa Nawe | Daddy Andre
1237 Views
Love Story | Ykee Benda
1231 Views
Dear Ex | Liam Voice
3800 Views
Under Wraps | Mugabi Kenneth
703 Views
Advertisement


text:
Amyuka sipiika wa Palamenti Thomas Tayebwa alangiridde okuwumula obukulembeze ku kakiiko akafuzi aka Yunivasite e Makerere.
Mu kiseera kino, Yunivasite eri mu ntekateeka z’okunoonya abantu abalala, okutuula ku kakiiko akafuzi aka Yunivasite.
Okusinzira ku muwandiisi wa Yunivasite Yusuf Kiranda, Tayebwa oluvanyuma lw’okulondebwa ku ky’okumyuka sipiika mu Palamenti y’eggwanga, alina emirimu mingi era yasuubiza nti tagenda kuddamu kusaba bukulembeze ku kakiiko akafuzi
Ekisanja kya Thomas Tayebwa kigwako mu Desemba, 2022.
Kiranda agamba nti nga 12, November, 2022, Tayebwa yasiibulwa mu butongole nga baamukolera akabaga mu ngeri y’okusiima ebirungi byakoleddwa Yunivasite.
Mu 2021, Tayebwa yalondebwa nga Nampala wa Gavumenti, ate oluvanyuma yalondebwa ku ky’okumyuka sipiika, oluvanyuma lwa Anita Annet Among, okulondebwa ku kya sipiika, okudda mu bigere by’omugenzi Jacob Oulanyah eyafa kkansa nga 20, March, 2022 mu kibuga Seattle, Washington mu ggwanga lya America.
Tayebwa abadde ku kakiiko akafuzi ku Yunivasite e Makerere okuva mu 2010.
Kigambibwa Tayebwa okuwumula obukulembeze ku kakiiko, yalabidde ku Kiryowa Kiwanuka eyawumula oluvanyuma lwa Pulezidenti w’eggwanga Yoweri Kaguta Museveni okumulonda ku bwa ssaabawolereza wa Gavumenti.
Tayebwa yazaalibwa nga 10, November, 1980 nga mu kiseera kino alina emyaka 42.
Ebirala ebifa mu ggwanga – https://www.youtube.com/watch?v=3duBMqNUwI4


text:
Ng’amasaza ga Buganda getegekera empaka z’omupiira ogw’ebigere ez’omwaka guno, essaza Kyaggwe lirangiridde William Kyeswa nga omutendesi wabwe omugya.
William Kyeswa adda mu bigere bya Felix Ssekabuuza eyabatendeka mu mpaka z’omwaka oguwedde.
Kyeswa yatendekako club ya Gaddafi eya Uganda Premier League ne Free Stars eya Buganda Region.
Ku mulimu guno omuggya ogw’okutendeka tiimu y’essaza Kyaggwe agenda kukola nabamyukabe, okuli Hassan Zzungu ne Gerald Efiti ne John Billy omutendesi wa bakwasi ba goolo.
Kyaggwe mu mpaka za masaza ez’omwaka guno yateereddwa mu kibinja C omuli ne Bulemeezi, Busiro, Ssese, Bugerere ne Busujju.
Kyaggwe tewangulangako ku mpaka zino era omwaka oguwedde yakoma ku mutendera gwa ‘quarterfinals’.
Empaka za masaza ez’omwaka guno ziggulwawo nga 25 omwezi ogujja ogwa June mu ssaza Buddu.


text:
Ekidd.: Kuuma ebisuubizo bye wasuubiza
Nga obatizibwa Kristu n’omusenga
Wamalirira toddirira.
- Nnyaffe Eklezia akusaba, nywera okule mu kukkiriza.
Katonda ani oyo gw’onoonya?
Gwe bataakuwa ku luli nga obatizibwa?
- Kristu yatugamba twerinde abalanzi ab’obulimba bali ababuzaabuza;
Bakuwa eddiini ennyangu, werinde mwattu ozaawa
Bakuwa Kristu omwangu, werinde mwattu ozaawa
Bakuwa obugagga obwangu, werinde mwattu ozaawa.
- Eddiini si byewuunyo, ne sitaani naye abikola nnyo
Eddiini si kwesanyusa, ne sitaani naye asanyusa nnyo.
- Empeera y’abalungi ekusuba, obanga tofubye tonywedde
Empeera y’abalwana ekusuba, obanga togumye tonywedde
Empeera y’abalungi ekusuba, okusamira kuleke ozaawa
Empeera y’abalwana ekusuba, eddiini ziizo zibuna.


text:
Amawulire
Gwebateberezza okubba kkooko bamusse
Ivan Ssenabulya
August 12th, 2019
Bya Abubaker Kirunda
Omusajja gwebateberezza okubba kooko abatuuze bamukakanyeko n’ebamukuba n’ebamutta.
Bino bibadde ku kyalo Bukawongo mu gombolola ye Bukaboli mu district ye Mayuge.
Omugenzi nga tanategerekeka mannya wabula ateberezebwa okubeera mu myaka 30, -nga bamusanze mu kooko womu ku batuuze.
Omwogezi wa poliisi mu Busoga East James Mubi avumiridde ebikolwa byokutwaliiranga amateeka mu ngalo, nakakasa nti batandise okunonyereza.


text:
Minisita wobutebenkevu Gen Jim Katugugu Muhwezi avuddeyo nategeeza nga Gavumenti bwekoze endagaano ne Kkampuni ya Russia ereete obuuma obulondoola entambula y’ebidduka okuli emotoka ne piki piki okusobola okulwanyisa obuzzi bw’emisango. Obuuma buno bwakuteekebwa mu nnamba za motoka ne piki piki.
Ebidduka ebitabeera nabuuma buno mu maaso awo tezijja kukirizibwa ku nguudo.
EMOTOKA NE PIKI PIKI BYAKUTEEKEBWAKO OBUUMA OBULONDOOLA MU NNAMBA
Minisita wobutebenkevu Gen Jim Katugugu Muhwezi avuddeyo nategeeza nga Gavumenti bwekoze endagaano ne Kkampuni ya Russia ereete obuuma obulondoola entambula y’ebidduka okuli emotoka ne piki piki okusobola okulwanyisa obuzzi bw’emisango. Obuuma buno bwakuteekebwa mu nnamba za motoka ne piki piki.


text:
Ensonga y’obutali bw’enkanya mu nsasula y’abasomesa aba science ne Arts mu masomero ga government, yesoose ku mwanjo mu ntuula za parliament nga yakava mu luwummula.
Parliament erangiridde nti egenda kwetegereza ensonga eno,ekyaviirako abasomesa ba Arts okwediiima nebazira okusomesa okumala ebbanga eribadde lyolekera okuwera wiiki 3.
Mu mbalirira y’omwaka gw’ebyensimbi ogwakatandika, abasomesa ba science baayongezebwa emisaala, ekyanyiiza abasomesa ba Arts olw’okulekebwa ebbali.
Olunaku olweggulo, baasisinkanye president Yoweri Kaguta Museveni ne Mukyala we era minister w’ebyenjigiriza e Kololo, abqabalagidde badde mangu mu bibiina nga government bwekola ku nsonga zabwe.
Baasazizaamu akeediimo kabwe era olwaleero bazeeyo mu bibiina.
Sipiika wa parliament Anita Among bwabadde aggulawo olutuula lwa parliament agambye nti ensonga y’okusasula abasomesa ensimbi ezitakwatagana, bamu nebasuusuutibwa okukira ku balala ssi kyabwenkanya era kinyigiriza abalala.
Anita Among mu mbeera eno alagidde ssaabaminisita w’eggwanga Robinah Nabbanja Musaafiiri atwale alipoota ekwata ku misaala gy’abasomesa, n’amakubo agessimba government gettaddewo okutereeeza obutali bwenkanya buno.
Sipiika akinogaanyizza nti abantu bangi abataasoma sciences wabula nga balina bingi byebakoze mu ggwanga lino, nga noolwekyo kiba kikyamu abasomesa ba Arts okusosolebwa batyo
Parliament eyagala etunule mu alipoota eno erabe bweyinza okuyamba,bwekiba kyakusala ssente efune wezisala.
Among asabye abasomesa baddeyo mu bibiina basomese n’omutima gumu ,nga parliament ne cabinent bwezetegereza ensonga zabwe.
Omubaka omukyala owa district ye Dokolo Cecilia Ogwal abuulidde parliament nti ebyenjigiriza bigenda kwonoonekera ddala ,era nti embeera eno yetaaga okugonjoolwa amangu.
Nampala w’oludda oluvuganya government JohnBaptist Nambeshe abuulidde parliament nti nga ssaabaminisita ateekateeka alipoota eyo, ajjukire nti abasomesa bokka ssi bebeetaaga emisaala.
Aagambye nto naabakozi ba government ez’ebitundu baalalise dda nti bagenda kuteeka wansi ebikola okutandiika ne wiiki eno, kwekujjukiza gavument egonjoole ekizibu okusinga okugisiiga akazigo, n’okutiisatiisa abakozi.
Agambye nti embeera y’ebyenfuna eyeyongedde okwekanama ekosezza abakozi bonna aba government n’ebitongole byobwannannyini, so ng’emisaala tegikyuka, nga nabamu kati emisaala gigwera mu bisale bya ntambula nga bagenda ku mirimu.


text:
Minister omubeezi ow’ebyettaka n’amayumba Persis Namuganza yegaanye eby’okuyisa olugaayu mu kakiiko ka parliament ak’ekiseera akanoonyereza ku by’ettaka lye Naggulu -Nakawa government lyeyawa ba musigansimbi.
Namuganza abadde alabiseeko mu kakiiko ka parliament akakwasiza empisa akakubirizidwa Rev Fr Charles Onen, okuttaanya ku nsonga zino ng’era wano minisita awererekedwako banamateeka babiri okusobola okumulungamya.
Ng’ennaku z’omwezi 13 July,2022 Omubaka wa Bukooli central Solomon Silwanyi, yemulugunya eri parliament nti minister Namuganza yatyoboola ekitiibwa kya parliament ng’ayita ku mikutu gy’amawulire.
Amyuka sipiika wa parliament Thomas Tayebwa kwekusaba akakiiko akakwasisa empisa kanonyereze ku minister ono.
Ensonga za Namuganza zaasibuka ku vvulugu abadde anoonyerezebwa ku ttaka lye Naggulu – Nakawa, ku bigambibwa nti minister Namuganza yamwenyigiramu.
Namuganza agamba bano bamusibako matu gambuzi kumuliisa ngo ,ng’era asabye akakiiko kano kamulage obujulizi obukakasa kino.
Ssentebbe wakakiiko kano Rev . fr Charles Onen Oluvanyuma lwaminisita okwegaana ebimwogerwako, amulagidde olunaku lwenkya kulwokusatu okuddamu okulabikako eri akakiiko kano kamulage obujulizi.


text:
Amawulire
Bannansi ba DR-Congo 3 babakutte bayigga ebinyobyi mu Uganda
Ivan Ssenabulya
November 22nd, 2021
Bya Musasi Waffe
Poliisi mu tawuni kanso ye Kihihi mu disitulikiti Kanungu eriko bannansi begwanga lya DR-Congo 3 bekutte olwokuyigga ebinyonyi nokubitta, munda ku ttaka lya Uganda.
Amawulire okuva ku Poliisi ye Kihihi galaga nti abantu bano 3, babakutte nebabatwala okubakunya, oluvanyuma lwokutta ekinyonyi.
Omubaka wa gavumenti e Kanungu, Gad Rugaju akaksizza okukwatibwa kwabwe 3 ngagambye nti era bakitegeddeko nti kino kimenya amateeka kubanga egwanga lya Uganda lissa ekitiibwa mu btonde bwettale.
Abakwate kuliko Mumbere Suwedi wamyaka 17, Enock Bahati wa 16 ne Mako Kiiza owemyaka 14, nga basangiddwa nga tebalina wadde ebiwandiiko ebibogerako, lwaki bayingidde Uganda.
RDC Ragambye nti kino kiretawo okutya mu kiseera nga Uganda eri ku bwerinde, olwebikolwa byabatujju aba ADF.


text:
Ekidd.: Katonda wo omwagalanga, n’omutima gwonna,
Muganda wo omwagalanga,
N’omutima gwonna, omwagalanga.
1.Oyagala otya Katonda wo n’otakuuma bulamu bwe?
Nedda, nedda mwattu owubwa,
Ayagala Katonda, aba mulamu mu mwoyo.
2. Oyagala otya Katonda wo, n’otaganza be yaganza?
Nedda, agamba bw’atyo owubwa,
Ayagala Katonda ayagala kiisi muntu.
3.Oyagala otya Katonda wo n’otagenda ggwe kusinza?
Nedda agamba bw’atyo owubwa,
Ayagala Katonda, mu kibiina kye mw’abeera.
4.Oyagala otya ggwe Katonda wo n’ogaya ebyo bye yagamba?
Nedda agamba bw’atyo owubwa,
Ayagala Katonda, akkiriza, atuusa byonna.
DOWNLOAD LINK:
KATONDA WO OMWAGALA


text:
Engeri Abazungu Gyebajaguzaamu Olunnaku Lw’emizimu
Abazungu Bakiriza Nti Emizimu Gidda Ku Nsi Mu Mweezi Gw'ekkumi Nga Gugwaako N'ogwekkumi N'ogumu Nga Gutandika
Baangi tebamanyi nti abazungu abatuletera enzikiriza ez’enjawulo ezatuletera okweyawulayawulamu, kati enzikiriza zino, baangi bazivaako dda nebeddira mukunsiza emizimu n’emisambwa ku lunnaku lwebakazaako olwa “Halloween day”
ENSI ENO; Abazungu basera misana bwebamala ne bajja mu Africa ne bavumirira abasezi n’abalogo bannaabwe! Ennaku zino buli Maka mwokyaama mu lujja mulimu obuwangwa bwa bafu, Ssandduko za bafu, entana enkolerere na buli kalonda gyooli nti muba muli magombe!
Bukya mweezi gwa October gutandika ndabye ebintu abazungu byebekola ebyekisezi n’okusamira era ng’ekkanisa, Eklezia n’emizigiti bikalu. Musomamu abantu batono ddala nga abasinga bakazi n’abasajja abakadde. Mu klezia wensomera Missa omubiri lwegguba gukiriza lwetubadde abangi ennyo tuba amakkumi asatu olwo nga waliwo n’embaga songa yo Ekkezia makkula kumpi kwenkana Luttiko.
Abato n’abakulu bonna baba ku mugano nga gwa Nswa
Banaffe bano omweezi ggwa October guba ggwakusamirira lubaale wa Nsujju ate bweguba kuggwaako ensi yonna neyingirira akaterekeerero kokwaniriza abafu nga kigambibwa nti bakomawo okulaba ku bengaanda zaabwe n’emikwano ssaako okweyagalira mu bibuga.
Kigambibwa nti abagenzi batandika okuyingirawo nga 28 October era olwo kiba kijjobi kuba obwaana obwaaffa tebwetuuse, lwebutuuka okuva e Magombe era wonna okwetegeka kuwedde okubwaniriza.
N’abaana abato mu bibuga ne byaalo nga bambadde nga abafu bafuluma okwaniriza bunne bwaabwo era kumpi ekiro kyonna abaana bakimala mu mbirigo nga bwebagenda bakonkona kumayumba. Ggwe oluwulira abakkonkona olina okugulawo kuba tomanyi obukonkona oba bulamu oba bufu…ggwe oggulawo bugguzi n’obusimba candy, chocolates oba sweet.
Nga November 2 abafu abakulu nabo lwebatuuka nga bajjira mu bibinja byenyimbe ez’abatta. Okugeza abaafa Sukaali, abaafa emitima, abaafa omwenge, abafiira mu nnyanja n’ebiringa ebyo. Webutuukidde omwaka guno nga waliwo olutalo wakati wa Bannansi basita kange wamu n’abasamize ku ludda olumu n’abasubuzi ku ludda olulala nga abasamize bagamba nti olwokwagala ssente abasubuuzi banagagga ennaku z’abafu bazifudde za bbinu nga nekigendererwa temukyaali.
Ensonga zirinnye enkandago era nga mu Parliament wasubirwaayo ekiteeso ku nsonga eno Abataka na b’ebyobuwangwa mwebagaalira abasubuuzi bagobwe mu nteekateka y’ennaku zino nga balumiriza nti nemisambwa minyiivu era nga America n’amawanga g’abazungu agalina obulombolombo buno bwolekedde okusanaawo lwa mululu gwa nsimbi.
Mbadde muli nnebuuza oba naluno Ssematimba ayinza okululeeta nga bweyatuleteera Valentine nalufuula olwebinnu kumpi kati kusinga Easter?!. Munange nno ebitali byakulimba okubukira ennnaku zino kirungi eri ebyenfuna anti abantu basuubula ebintu ne babitunda “economy” netambula.
The Day of the Dead (el Día de los Muertos), is a traditional festival period where families welcome back the souls of their deceased relatives for a brief reunion that includes food, drink and celebration. A blend of Mesoamerican ritual, European religion and Spanish culture, the holiday is celebrated each year from October 1 through to November 2nd.
While October 31 is Halloween, November 2 is All Souls Day or the Day of the Dead. According to tradition, the gates of heaven are opened at midnight on October 31 and the spirits of children can rejoin their families for 24 hours. The spirits of adults can do the same on November 2.


text:
Amawulire
Endwadde ya Kalusu ebaluseewo mu disitulikiti yé Bugiri
Ivan Ssenabulya
November 15th, 2022
Bya Abubaker Kirunda,
Obulwadde bwa kalusu bubaluseewo mu disitulikiti y’e Bugiri ekiwalirizza ab’obuyinza okussaawo kalantiini.
Omusawo w’ebisolo mu disitulikiti y’e Bugiri, Arafat Kulaka agambye nti obulwadde buno bungi mu gombolola y’e Nabukalu.
Kulaka agamba nti obulwadde buno buleetera ekisolo okufuna ebiwundu mu bigere ne mukamwa ne kifulumya amalusu ekivaamu okufa.
agamba nti kalantiini etandikiddwawo mu Town council y’e Nabukalu.
Ayongedde nategeeza nti ebisolo ebitaliisibwa bulungi bye bisinga okukosebwa era abatuuze abalina ebisolo balina okubiriisa buli kiseera.


text:
Amawulire
Kabaka asiimye okwaniriza Sultan
Ivan Ssenabulya
August 2nd, 2019
Bya Shamim Nateebwa
Empologoma ya Buganda Ssabasajja Kabaka Ronald Muwenda Mutebi II, olwaleero asiimye mu butongole okwaniriza, omugenyi we owenjawulo Sultan owe Sokoto okuva mu gwanga lya Nigeria Saad Abubakar Muhammed III e Bulange–Mengo.
Okusinziira ku ntekateeka eyafulumiziddwa Katikkiro wa Buganda Charles Peter Mayiga Sultan, oluvanyuma lwokwanirizibwa waakukyalirakoJajja wobusiraamu Omulangiirra Kasim Nakibinge Kakungulu e Kibuli ngoluvanyuma, wakusaala Juma ku muzikiti e Kibuli.
Katikkiro Mayiga ategezezza ngomugenyi bweyasiimye byonna ebikolebwa obwakabaka bwa Buganda, kubanga obwakabaka bwe bulina bingi byebugabana nobwa Buganda naddala mu byafaayo.
Muhammadu Sa’ad Abubakar, olunnaku lwe ggulo yalambudde essomero lya Lubiri high school, okumanya engeri Buganda gyekuttemu ebyenjigiriza.


text:
Amawulire
Namukadde ow’emyaka 82 eyabula bazudde omulambo gwe
Ivan Ssenabulya
September 13th, 2021
Bya Ivan Ssenabulya
Poliisi mu disitulikiti ye Sironko ebakanye nokunonyereza ku nfa yomukadde owemyaka 82, omulambo gwe gusangiddwa nga gutengejjera ku mugga.
Omugenzi ye Agness Nandede, ngabadde mutuuze ku kyalo Bumahanga, abadde yabula wabula omulambo gwe guzuliddwa ku kyalo Bumahaga mu gombolola ye Bukiiyi.
Omwogezi wa poliisi mu kitundu kya Elgon Rogers Taitika akaksizza okufa kwomukadde ono.
Agambye nti bagenda kunonyereza kubanga abamu batta abakadde bano, olwenkyana zettaka era kino kyandiba nga kyakoleddwa kubuza bujulizi.


text:
Wakati mu kikolwa….
Poliisi ekyanoonyereza ku bakyala abakwatiddwa abasamba ogw’ensimbi ku misango gy’okutta omusajja Kasitoma, oluvanyuma lw’okusinda omukwano.
Okunoonyereza, kulaga nti sabiiti ewedde ku Mmande nga 19, omwezi guno Ogwomwenda, 2022 mu katawuni k’e Wantoni mu Monicipaali y’e Mukono, abakyala abasamba ogw’ensimbi 11 ne Manejja w’ekifo ekya Recess Bar and lodges Abdu Kiggundu baakwatibwa ku misango gy’okutta omusajja.
Okusinzira ku ssentebe w’ekyalo Ggulu Ward, Muhammad Takwana, omusajja yattibwa oluvanyuma lw’okusinda omukwano kyokka ne balemwa okukaanya ku ssente.
Ssentebe Takwana agamba nti omu ku bakyala, yakkiriza ssente 5,000 okwesa empiki okumala eddakika 30 kyokka omusajja bwe yawaayo ssente 10,000 nga balina okumuddiza Balaansi 5,000, omukyala yazigaanira.
Wakati mu kuwanyisiganya ebigambo, omusajja yanyakula essimu y’omukyala era bwe yali agitwala, omukyala yakuba enduulu ng’omusajja bwe yeenyigidde mu kubba essimu ye, ekyaleeta bakyala banne abasamba ogw’ensimbi ne bamukuba era Poliisi yageenda okutuuka ng’omusajja amaze okufa.
Mu kikwekweeto, Poliisi yakwata abakyala ab’enjawulo abaludde nga benyigira mu kusamba ogw’ensimbi wabula okuva sabiiti ewedde, abakyala 6 bakyali mu kaduukulu ka Poliisi.
Okusinzira ku mwogezi wa Poliisi mu Kampala n’emirirwano Patrick Onyango, omusajja eyattibwa tamanyikiddwa nga teyasangibwa na kiwandiiko kyonna.
Onyango agamba nti abakwate bali ku misango gya butemu nga singa bayimbulwa, bayinza okutaataganya okunoonyereza ate nga bakyalinze n’alipoota y’abasawo mu ddwaaliro ekkulu e Mulago ku nfa y’omusajja.
Abamu Poliisi yabakwata wakati mu kikolwa nga bakuba omusajja.
Ebirala ebifa mu ggwanga – https://www.youtube.com/watch?v=Bzv_ZGbThRQ